# דף צו עמוד א

# פרק יא

...

### משנה: הזורק מרשות היחיד

|  |  |
| --- | --- |
| משנה.  הזורק מרשות היחיד לרשות הרבים, מרשות הרבים לרשות היחיד - חייב.  מרשות היחיד לרשות היחיד ורשות הרבים באמצע - רבי עקיבא מחייב, וחכמים פוטרין.  כיצד [=פטור לפי חכמים]? שתי גזוזטראות זו כנגד זו ברשות הרבים, המושיט והזורק מזו לזו - פטור.  היו שתיהן בדיוטא [=בשורה] אחת [=לאורך רשות הרבים, ויש הפסק רשות הרבים ביניהן], המושיט - חייב, והזורק - פטור, שכך היתה עבודת הלויים [=להושיט ולא לזרוק]: שתי עגלות זו אחר זו ברשות הרבים, מושיטין הקרשים מזו לזו, אבל לא זורקין. | משנה.  **הזורק ר' עקיבא מחייב** - טעמא מפרש בגמרא.  כיצד שתי גזוזטראות כו' - רבנן קאמרי להו.  גזוזטראות - זיזין היוצאין מן הכותל ומניחין עליהן נסרים להלך.  זו כנגד זו - בשני צידי רשות הרבים והן רשות היחיד שגבוהות עשרה ורחבות ארבעה.  **פטור** - שלא מצינו זריקה והושטה במלאכת המשכן מרשות היחיד לרשות היחיד ורחב רשות הרבים מפסיק ביניהן, שלא היתה עבודת הלוים כך להושיט קרשים מעגלה לעגלה שבצדה, אלא לעגלה שלפניה (ושלאחריה), שארבע עגלות היו לבני מררי שהיו נושאין קרשי המשכן והן הולכין שתים כאחד, זו בצד זו כדאמרינן בגמרא, וכשהיו פורקין את המשכן לטעון על העגלות - היו מעמידין העגלות כדרך הליכתן, שתים זו אצל זו סמוך למשכן, ושתים זו אצל זו לפניהם, דרך הליכתן לאורך רשות הרבים, שהיו רוצים להלך אחר עמוד הענן ההולך לפניהם, ופורקי המשכן היו מושיטין הקרשים לאותן שעל שתי העגלות הסמוכות למשכן, והן מושיטין לאותן שלפניהם, אבל מעגלה לעגלה שבצדה - לא היו צריכין להושיט, שהרי שתיהן סמוכות לפורקי המשכן.  **היו שתיהן בדיוטא אחת** - כלומר בעלייה אחת באורך רשות הרבים על פני הבית, ויש הפסק רשות הרבים ביניהם.  הזורק פטור - הואיל ולמעלה מעשרה ולא מצינו זריקה מרשות היחיד לרשות היחיד דרך רשות הרבים במשכן, לא באורך ולא ברוחב.  והמושיט חייב - שמצינו הושטה כיוצא בה למעלה מעשרה במשכן מרשות היחיד לרשות היחיד, וקצת אורך רשות הרבים מפסיק ביניהם.  שכך היתה עבודת הלוים - ומפרש ואזיל כיצד מצינו כזו בעבודתן - שבשתי עגלות זו אחר זו ברשות הרבים פורקי משכן מושיטין לאותן שעל העגלות שאצלן, והן מושיטין לאלו שלפניהם, אבל לא זורקין, שאין אותן קרשים נזרקות מפני כובדן. |

## תוספות מסכת שבת דף צו עמוד א

...

הזורק, כיצד שתי גזוזטראות כו' - תימה לרבה דמוקי פלוגתא דרבי עקיבא ורבנן (לעיל ד' ד.) בקלוטה ופליגי למטה מעשרה לא אתי שפיר כיצד דהא לא קאי אדלעיל דהכא איירי בגזוזטראות למעלה מעשרה דומיא דעגלות ואפילו ר' עקיבא נמי מודה התם ולמאן דמוקי פלוגתייהו למעלה מעשרה אתי שפיר ומיהו יש בירושלמי איכא דתני כיצד ואיכא דלא תני כיצד ומפרש התם דההוא אמורא דמוקי פלוגתא למעלה מעשרה תנא כיצד וההוא דמוקי לה למטה מעשרה לא תני כיצד.

# דף צו עמוד ב

### מקור למלאכת הוצאה והכנסה

|  |  |
| --- | --- |
| גמרא.  מכדי, זריקה תולדה דהוצאה היא, הוצאה גופה [=המנויה ברשימת לט אבות מלאכה] היכא כתיבא?  אמר רבי יוחנן: דאמר קרא "ויצו משה ויעבירו קול במחנה". משה היכן הוה יתיב? במחנה לויה, ומחנה לויה רשות הרבים הואי [=שהיו הכל מצויים אצל משה רבנו], וקאמר להו לישראל: לא תפיקו ותיתו מרשות היחיד דידכו [=מאהליכם] לרשות הרבים [=להביא תרומות למחנה לויה לבניית המשכן]. | גמרא.  **מכדי זריקה תולדה דהוצאה** - על כרחיך תולדה היא, דלא נמנית באבות מלאכות [=במשנה בדף עג], ותולדה דהוצאה היא, שאין לך לתתה תולדת אב אחר, דמעין הוצאה היא האמורה באבות מלאכות.  **מחנה לויה רשות הרבים היא** - שהיו הכל מצויין אצל משה רבינו.  מרשות היחיד דידכו - מאהליכם. |
| וממאי דבשבת קאי, דילמא בחול קאי, ומשום דשלימא לה מלאכה, כדכתיב: והמלאכה היתה דים וגו'?  גמר העברה העברה מיום הכפורים. כתיב הכא "ויעבירו קול במחנה", וכתיב התם "והעברת שופר תרועה", מה להלן - ביום אסור, אף כאן - ביום אסור. | דשלימא ליה עבידתיה - שהיה הנדבה כדי להשלים. |
| אשכחן הוצאה, הכנסה מנלן?  סברא היא, מכדי מרשות לרשות הוא, מה לי אפוקי ומה לי עיולי?  מיהו, הוצאה - אב, הכנסה - תולדה. | סברא היא - להיות הכנסה תולדת הוצאה, שהיא מעין לה כשאר תולדות שהיא מעין מלאכות. |
| ומכדי, אהא מיחייב ואהא מיחייב, אמאי קרי לה האי אב ואמאי קרי לה האי תולדה?  נפקא מינה: דאי עביד שתי אבות בהדי הדדי, אי נמי שתי תולדות בהדי הדדי - מיחייב תרתי, ואי עביד אב ותולדה דידיה - לא מיחייב אלא חדא.  ולרבי אליעזר דמחייב אתולדה במקום אב, אמאי קרו לה אב ואמאי קרו לה תולדה?  הך דהואי במשכן חשיבא - קרי לה אב, הך דלא הואי במשכן חשיבא - לא קרי לה אב.  אי נמי: הך דכתיבא - קרי אב, והאי דלא כתיבא - קרי תולדה. | מכדי אהאי מיחייב ואהאי מיחייב - כדתנן (שבת פרק ראשון ב, א) פשט העני ידו לפנים.  נפקא מינה - דכל אבות מלאכות.  שתי אבות - דלא דמיין, ושתי תולדות דשתי אבות.  ולר' אליעזר כו' - במסכת כריתות בפרק אמרו לו. |

### מקור לאיסור העברת ד' אמות ברשות הרבים

|  |  |
| --- | --- |
| והא דתנן [=משנה להלן דף ק,א]: הזורק ארבע אמות בכותל [=והדביק לכותל את החפץ], למעלה מעשרה טפחים - כזורק באויר [=ופטור, שאין רשות הרבים למעלה מעשרה], למטה מעשרה טפחים - כזורק בארץ. והזורק בארץ ארבע אמות - חייב.  זרק ארבע אמות ברשות הרבים מנלן דמיחייב? | **והא דתנן** - בפירקין.  **בכותל** - כדמוקי לה בדבילה שמינה ונדבקת.  **כזורק באויר** - ופטור, דלא נח ברשות הרבים, דאין רשות הרבים למעלה מעשרה, וברשות היחיד נמי לא נח - שאינו מקום מסוים שיהא רחבו ארבעה, שהרי לא נח בראש הכותל אלא בפניו.  כזורק בארץ - דאויר רשות הרבים הוא, וחייב, וכיון דאויר רשות הרבים הוא ונח - בכל דהו מיחייב, ורשותא לנפשיה לא הוי, לא כרמלית ולא מקום פטור, הואיל ובפניו נח ולא נח בראשו, שיהא מקום מסוים. |
| (1) אמר רבי יאשיה: שכן אורגי יריעות זורקין מחטיהן זה לזה.  אורגין, מחטין למה להו? | תופרי יריעות - מעשה רוקם. |
| (2) אלא, שכן תופרי יריעות זורקין מחטיהן זה לזה.  ודילמא גבי הדדי הוו יתבי [=ואינם זקוקים לזרוק]?  מטו הדדי [=יכו בשגגה זה את זה] במחטין.  דילמא בתוך ארבע הוו יתבי? | גבי הדדי - בתוך אמה אחת, ואין צריכין לזרוק אלא להושיט.  מטו אהדדי במחטין - כשמותחין את החוט מכין זה את זה במחט. |
| (3) אלא אמר רב חסדא: שכן אורגי יריעות זורקין בוכיאר[=כלי שקנה של ערב נתון בו] ביריעה.  והלא אוגדו בידו!  בניסכא בתרא.  והא במקום פטור קאזלא! | בוכיאר - כלי שקנה של ערב נתון בו, שזורקין בין שני דופני היריעה.  והלא אגדו בידו - חוט של ערב הוא אוחז, והקנה נכרך בחוט, ואינו נשמט ממנו.  בניסכא בתרא - בחוט האחרון של קנה, שהקנה נשמט מהחוט והבוכיאר נופל.  ניסכא - זריקה אחרונה של חוט, לשון המיסך.  והא במקום פטור אזלא - בין דופני היריעה, ואין זה רשות הרבים אלא מקום פטור, דאין רחב ארבעה. |
| (4) אלא: שכן אורגי יריעות זורקין בוכיאר לשואליהן [=הזקוקים לבוכיאר לצורך אריגת יריעה אחרת].  ודילמא גבי הדדי הוו יתבי?  [=אם ישבו יחד] מטו הדדי [=ידו של זה פוגעת בידו של זה] בחפת [=כשמותחים חוט הערב].  ודילמא [=יושבים יחד, אבל] שלחופי הוו משלחפי [=זה נמשך לפנים וזה לאחור]?  ותו: מי שאילי מהדדי? והתניא לודא: "איש איש ממלאכתו אשר המה עשים" - ממלאכתו הוא עושה, ואינו עושה ממלאכת חבירו!  ותו: מעביר ארבע אמות ברשות הרבים מנלן דמחייב? | לשואליהן - אורגי יריעה אחרת, ויש לו לזה שנים.  הכי גרסינן - ודילמא שואליהן גביהן הוו יתבין.  מטו אהדדי בחפת - אי גבייהו הוו יתבי מגיעין ידו של זה בשל זה בשפת היריעה, כשמותחין חוט הערב.  בחפת - כמו חפת חלוקו (יומא עז, ב).  שלחופי הוו משלחפי - לעולם גבי הדדי הוו יתבי, אלא שאין מכוונים, אלא זה נמשך לפנים וזה לאחור.  ואין עושה ממלאכת חבירו - שכולם מוכנים בכלי אומנותם, ולא הוצרכו לישאול. |
| (5) אלא: כל ארבע אמות ברשות הרבים, גמרא גמירי לה. |  |

### חטאו של מקושש

|  |  |
| --- | --- |
| אמר רב יהודה אמר שמואל: מקושש, מעביר ארבע אמות ברשות הרבים הוה.  במתניתא תנא: תולש הוה.  רב אחא ברבי יעקב אמר: מעמר הוה. | מעביר ארבע אמות הוה - לא תלשן ולא עימרן, אלא העבירן ארבע אמות לכך נהרג.  מעמר - תלושין ומפוזרין היו ועמרן, כדאמרן (שבת עג, ב): האי מאן דכניף מלחא - חייב משום מעמר. |
| למאי נפקא מינה?  לכדרב; דאמר רב: מצאתי מגלת סתרים בי רבי חייא, וכתוב ביה: איסי בן יהודה אומר: אבות מלאכות ארבעים חסר אחת, (ואם עשאן כולם בהעלם אחת) - ואינו חייב אלא אחת.  אחת ותו לא? והתנן: אבות מלאכות ארבעים חסר אחת, והוינן בה: מניינא למה לי? ואמר רבי יוחנן: שאם עשאן כולם בהעלם אחד - חייב על כל אחת ואחת!  אימא: אינו חייב על אחת מהם. [=אחת מהלט אין בה חיוב מיתה].  רב יהודה פשיטא ליה דהמעביר חייב, ומתניתא פשיטא ליה דתולש חייב, ורב אחא בר יעקב פשיטא ליה דמעמר חייב. מר סבר: הא מיהת לא מספקא, ומר סבר: הא מיהת לא מספקא. | מגילת סתרים - שהסתירוה, לפי שאין כותבין הלכות.  ואינו חייב אלא אחת - על כרחיך לענין שוגג קאמר, ולחטאת, דבמזיד תרי קטלי לא מקטלי, ולהכי פריך: והא אנן תנן כו'.  ואינו חייב על אחת מהן - מיתה, יש בהן אחת שאינו נהרג עליה ולא פירש איזו היא, והשתא לרב יהודה אין זו העברה, שהרי נהרג מקושש עליה, ולמתניתא אין תולש באותו ספק. |

### חטאו של צלפחד

|  |  |
| --- | --- |
| תנו רבנן:  מקושש זה צלפחד. וכן הוא אומר: "ויהיו בני ישראל במדבר וימצאו איש וגו'", ולהלן הוא אומר: "אבינו מת במדבר", מה להלן צלפחד, אף כאן צלפחד, דברי רבי עקיבא.  אמר לו רבי יהודה בן בתירא: עקיבא, בין כך ובין כך אתה עתיד ליתן את הדין. אם כדבריך - התורה כיסתו, ואתה מגלה אותו! ואם לאו - אתה מוציא לעז על אותו צדיק! |  |

## תוספות מסכת שבת דף צו עמוד ב

הוצאה גופה היכא כתיבא - ואף על גב שהיתה במשכן כדאמר הם הורידו קרשים מעגלה כו' מכל מקום אי לאו דכתיב לא הוה מחייבי עלה לפי שמלאכה גרועה היא כדפי' לעיל (דף ב.).

וממאי דבשבת קאי - ר"ח ל"ג כל זה עד אשכחן הוצאה דהא אפילו בחול קאי נפקא ליה שפיר דהוצאה מלאכה הוא דהא רחמנא קרייה מלאכה כדכתיב ואיש ואשה אל יעשו עוד מלאכה לתרומת הקדש וכתיב ויכלא העם מהביא אלמא קרי להוצאה מלאכה וכן דריש בהדיא בירושלמי.

הכנסה מנלן סברא הוא כו' - וא"ת מה צריך להאי סברא כיון דהוות במשכן כדאמר הם העלו קרשים לעגלה כו' דהא בסמוך משמע גבי זריקה דאם היתה במשכן הוה אתי ליה שפיר וי"ל דבזריקה נמי איכא סברא מה לי ע"י הוצאה מה לי ע"י זריקה דאי לאו סברא לא הוה מחשבינן לה תולדה דהוצאה ואי לא הוות נמי במשכן לא הוה מחייבינן עלה מסברא לפי שמלאכה גרועה היא.

ולרבי אליעזר דמחייב אתולדה במקום אב אמאי קרי לה אב כו' - הוה מצי למימר דנפקא מינה לענין התראה כדפי' בפ' כלל גדול (לעיל עג:) ואיכא למימר דהיינו דקמשני הך דהוות במשכן חשיבא כו' אית דגרסי הך דהוות במשכן חשיבא קרי לה אב והך דלא הוות במשכן חשיבא קרי לה תולדה ולפי זה יש מלאכות דהוו במשכן כגון מנכש ומשקה זרעים דלא חשיבי ולא הוו אבות וכן אי גרסינן דהוות במשכן וחשיבא קרי לה אב אבל אי גרסי' הך דהוות במשכן חשיבא וקרי לה אב הך דלא הוות במשכן לא חשיבא וקרי לה תולדה לפי זה התולדות לא היו במשכן.

אי נמי הך דכתיבא קרי לה אב - הך לישנא לא איצטריך אלא משום הוצאה.

ודילמא שלחופי הוו משלחפי - הכי נמי הוה מצי למיפרך דילמא תוך ארבע אמות הוו יתבי.

# דף צז עמוד א

|  |  |
| --- | --- |
| ואלא, הא גמר גזירה שוה! [=וכיצד חולק ר' יהודה בן בתירא שאסור לגלות, והרי התורה גילתה באמצעות גז"ש]?  גזירה שוה לא גמר.  אלא [=לר' יהודה] מהיכא הוה [=באיזה חטא מת]?  מויעפילו הוה. [=אבל לא הרשיע כל כך כחילול שבת] | ואלא הא גמיר גזירה שוה - ואם כן לא כסתו התורה, דהוה ליה כמפורש, ומשני: ר' יהודה בן בתירא לא גמרה, ואין אדם דן גזירה שוה מעצמו.  ואלא - לר' יהודה.  מהיכן הוה - באיזו חטא מת, דכתיב כי בחטאו מת.  מויעפילו - ויעפילו לעלות וגו' שלא הרשיע כל כך כחילול שבת. |

### האם אהרן נצטרע

|  |  |
| --- | --- |
| כיוצא בדבר אתה אומר: ויחר אף ה' בם וילך מלמד שאף אהרן נצטרע, דברי רבי עקיבא.  אמר לו רבי יהודה בן בתירא: עקיבא, בין כך ובין כך אתה עתיד ליתן את הדין. אם כדבריך - התורה כסתו ואתה מגלה אותו! ואם לאו - אתה מוציא לעז על אותו צדיק.  ואלא הכתיב בם?  ההוא בנזיפה בעלמא. |  |
| תניא כמאן דאמר אף אהרן נצטרע, דכתיב ויפן אהרן אל מרים והנה מצרעת, תנא: שפנה מצרעתו. | שפנה מצרעתו - קדם ונתרפא. |

### צרעת משה רבנו

|  |  |
| --- | --- |
| אמר ריש לקיש: החושד בכשרים לוקה בגופו, דכתיב והן לא יאמינו לי וגו', וגליא קמי קודשא בריך הוא דמהימני ישראל. אמר לו [=ה' למשה]: הן מאמינים בני מאמינים, ואתה אין סופך להאמין. הן מאמינים – דכתיב: ויאמן העם, בני מאמינים - והאמין בה'. אתה אין סופך להאמין – שנאמר: יען לא האמנתם בי וגו'.  ממאי דלקה? דכתיב ויאמר ה' לו עוד הבא נא ידך בחיקך וגו'. | והנה ידו מצורעת - היינו לוקה בגופו. |
| אמר רבא ואיתימא רבי יוסי ברבי חנינא: מדה טובה ממהרת לבא ממדת פורענות. דאילו במדת פורענות כתיב: ויוציאה והנה ידו מצרעת כשלג, ואילו במדה טובה כתיב ויוציאה מחיקו והנה שבה כבשרו, מחיקו הוא דשבה כבשרו. | ויוציאה והנה ידו - אחר היציאה מצורעת כשלג, ובמדה טובה כתיב מחיקו והנה שבה. |
| ויבלע מטה אהרן את מטתם - אמר רבי אלעזר: נס בתוך נס. [=לאחר שחזר ונעשה מטה בלע, ולא כשהוא תנין] | נס בתוך נס - לאחר שחזר ונעשה מטה בלען, ולא כשהוא תנין, דלא כתיב ויבלע תנין אהרן. |

### מחלוקת רבי עקיבא וחכמים במשנה

|  |  |
| --- | --- |
| [=ציטוט המשנה:] מרשות היחיד לרשות היחיד כו' [=ורשות הרבים באמצע, רבי עקיבא מחייב, וחכמים פוטרין.]  בעי רבה:  למטה מעשרה פליגי, ובהא פליגי; דמר [=ר"ע] סבר: אמרינן קלוטה כמה שהונחה, ומר סבר: לא אמרינן קלוטה כמה שהונחה. אבל למעלה מעשרה דברי הכל פטור, ולא ילפינן זורק ממושיט [=שהיתה בעבודת הלוים הושטה למעלה מעשרה, ולכן חייבים עליה לכו"ע].  או דילמא: למעלה מעשרה פליגי, ובהא פליגי; דמר סבר: ילפינן זורק ממושיט, ומר סבר: לא ילפינן זורק ממושיט. אבל למטה מעשרה - דברי הכל חייב, מאי טעמא - קלוטה כמה שהונחה דמיא? | ולא ילפינן זורק ממושיט - שהיה בעבודת הלוים למעלה מעשרה מרשות היחיד לרשות היחיד ורשות הרבים באמצע, וסיפא דקתני הזורק פטור והמושיט חייב - דברי הכל היא.  או דילמא למעלה מעשרה פליגי - ומשום הכי פליגי, ופטרי רבנן דאין כאן אויר רשות הרבים, וזורק ממושיט לא ילפינן, ור' עקיבא יליף, וסיפא רבנן קאמרי לה. |
| אמר רב יוסף: הא מילתא איבעיא ליה לרב חסדא, ופשטה ניהליה רב המנונא מהא: מרשות היחיד לרשות היחיד ועובר ברשות הרבים עצמה, רבי עקיבא מחייב, וחכמים פוטרים.  מדקאמר ברשות הרבים עצמה - פשיטא למטה מעשרה פליגי.  ובמאי? אילימא במעביר - למטה מעשרה הוא דמחייב, למעלה מעשרה לא מחייב? והאמר רבי אלעזר: המוציא משוי למעלה מעשרה - חייב, שכן משא בני קהת!  אלא לאו בזורק, ולמטה מעשרה הוא דמחייב, למעלה מעשרה לא מחייב. שמע מינה: בקלוטה כמה שהונחה פליגי - שמע מינה. | **ועובר** גרסינן, "מרשות היחיד לרשות היחיד ועובר ברשות הרבים עצמה" - ולא גרסינן ברישא הזורק.  **והא אמר ר' אלעזר** - בהמצניע, ויליף ממשא בני קהת דארון.  אלא לאו בזורק - מיירי מתניתא כי מתניתין, וקתני בברייתא עצמה, ובהא הוא דמחייב ר' עקיבא - משום דנקלטה באוירו של רשות הרבים. |
| ופליגא דרבי אלעזר, דאמר רבי אלעזר: מחייב היה רבי עקיבא אפילו למעלה מעשרה.  והאי דקתני רשות הרבים עצמה - להודיעך כחן דרבנן. | למעלה מעשרה - דיליף זורק ממושיט. |
| ופליגא דרב חלקיה בר טובי [=על דברי רבי אלעזר שלעיל], דאמר רב חלקיה בר טובי:  תוך שלשה - דברי הכל חייב,  למעלה מעשרה - דברי הכל פטור,  משלשה ועד עשרה - באנו למחלוקת רבי עקיבא ורבנן [=האם קלוטה כמי שהונחה].  תניא נמי הכי: בתוך שלשה - דברי הכל חייב [=ולכו"ע נחשב כמונח],  למעלה מעשרה - אינו אלא משום שבות [=שמעביר מרשות שלו לרשות חברו ללא עירוב],  ואם היו רשויות שלו - מותר.  משלשה ועד עשרה - רבי עקיבא מחייב, וחכמים פוטרין. | ופליגא דרב חלקיה - הא דר' אלעזר.  תוך שלשה דברי הכל חייב - ואף על גב דלא נח - מודו דכמונח דמי.  פטור - דלא ילפינן זורק ממושיט.  באנו למחלוקת - ובקלוטה כמה שהונחה.  משום שבות - שזרק מרשותו לרשות חבירו, ולאו משום הפסק רשות הרבים, דהוא הדין נמי אם היתה אצלו עד שיערבו.  ואם היו - שתיהן, הרשויות שלו - מותר לכתחילה. |
| אמר מר: אם היו רשויות שלו - מותר. לימא תהוי תיובתיה דרב; דאיתמר: שני בתים בשני צדי רשות הרבים,  רבה בר רב הונא אמר רב: אסור לזרוק מזה לזה [=אפילו שני הבתים שלו],  ושמואל אמר: מותר לזרוק מזה לזה!  ולאו מי אוקימנא לההיא כגון דמידלי חד ומתתי חד, דזימנין נפל ואתי לאתויי. | אסור לזרוק מזה לזה - ואפילו הן שלו, דאי משלו לשל חבירו - לא הוה שרי שמואל.  לאו מי אוקימנא - בעירובין.  דמדלי חד ומתתי חד - דמתוך כך צריך לאמן ידו מגבוה לנמוך או מנמוך לגבוה טריד בה, ודילמא לא זריק על הגג ונופל לרשות הרבים, ואתי לאתויי, ולהכי נקט ואתי לאתויי, דאילו משום נפילת רשות הרבים - ליכא חיוב חטאת, דמתעסק הוא אצל הוצאה, דלא נתכוון לזרוק לרשות הרבים. |

### מקור דין לבוד

|  |  |
| --- | --- |
| אמר ליה רב חסדא לרב המנונא, ואמרי לה רב המנונא לרב חסדא: מנא הא מילתא דאמור רבנן כל פחות משלושה כלבוד דמי [=ורשות שאינה גבוהה שלשה טפחים מרשות הרבים נחשבת כחלק מרשות הרבים]?  אמר ליה: [=סברא היא,] לפי שאי אפשר לה לרשות הרבים שתילקט במלקט וברהיטני [=מקצוע שבו מחליקים עצים]. | כלבוד דמי - דרשות שאינו גבוה שלש בטל אצל רשות הרבים.  אמר ליה - סברא היא.  לפי שאי אפשר - להחליק רשות הרבים מגבשושית כאילו נלקטו במלקט ורהיטני, פלינ"ה +מקצוע+ בלעז, והן בשני גווני כלים של עץ, וברזל חד נעוץ בתוכו, ובהן משוה פני רוחב הקרש ומחליקה, הלכך, גבשושיות נמי רשות הרבים. |
| אי הכי [=שהמקור מסברה] שלשה [=טפחים] נמי [=יחשב רשות הרבים]!  ותו: הא דתנן [=לגבי סוכה]: המשלשל דפנות מלמעלה למטה, אם הן גבוהין מן הארץ שלשה טפחים – פסולה. הא פחות משלשה - כשרה!  התם היינו טעמא משום דהויא לה מחיצה שהגדיים בוקעין בה. [=ובפחות משלשה טפחים אין בקיעת גדיים].  תינח למטה, למעלה מאי איכא למימר?  אלא: כל פחות משלשה כלבוד דמי - הלכתא גמירי לה. | אמר ליה - אי מסברא אפילו שלש נמי.  המשלשל - מתחיל לארוג דופני הסוכה בערב כלפי מעלה, ומשלשל ובא כלפי מטה.  משלשל - מוריד.  אם גבוהות מן הארץ שלשה טפחים פסולה הא פחות משלשה כשרה - דאמרינן: לבוד - כמי שנכפף עליהן, ונשלמו עד למטה, הכא לאו טעמא דתילקט הוא.  נראה לי דהכי גרסינן - מאי איכא למימר.  התם משום דהויא לה מחיצה שהגדיים בוקעין בה - ובפחות משלשה ליכא בקיעת גדיים.  תינח למטה למעלה מאי איכא למימר - למעלה היכא דאמרינן לבוד למעלה, בכמה דוכתין, כגון מקיפין שלשה חבלים דעירובין (טז, ב), וכגון שהרחיק את הסיכוך מן הדפנות שלשה טפחים פסולה (סוכה יז, א). |

### מרשות הרבים לרשות הרבים ורשות היחיד באמצע

|  |  |
| --- | --- |
| תנו רבנן: מרשות הרבים לרשות הרבים ורשות היחיד באמצע, רבי מחייב, וחכמים פוטרין.  רב ושמואל דאמרי תרווייהו: לא חייב רבי אלא ברשות היחיד מקורה, דאמרינן: ביתא כמאן דמליא דמי. אבל שאינו מקורה - לא. | כמאן דמלי - מתוך שהוא חושך ומלא הבלא.  אבל שאינו מקורה - כגון חצר. |

### שמואל: רבי מחייב שתים

|  |  |
| --- | --- |
| אמר רב חנא אמר רב יהודה אמר שמואל: מחייב היה רבי שתים [=שתי חטאות]: אחת משום הוצאה [=מרשות הרבים לרשות היחיד], ואחת משום הכנסה [=מרשות היחיד לרשות הרבים השניה].  יתיב רב חנא וקא קשיא ליה [=במה שלמד מרבו שמואל]: | וקא קשיא ליה - בהא דאגמריה רביה. |

## תוספות מסכת שבת דף צז עמוד א

גזירה שוה לא גמיר - ואם תאמר וליגמר מר' עקיבא שהוא קבלה מרבו ואור"ת שהיה להם בקבלה מנין ג"ש שבכל התורה וזו היתה יתירה על החשבון לפיכך לא קיבלה.

# דף צז עמוד ב

|  |  |
| --- | --- |
| למימרא דמחייב רבי אתולדה במקום אב, והתניא, רבי אומר: דברים הדברים אלה הדברים - אלו שלשים ותשע מלאכות שנאמרו למשה בסיני! [=ומנין המלאכות כדי לדעת כמה חטאות יתחייב, וזה משום שאינו חייב על תולדה במקום אב בהעלם אחד]. | **דברים הדברים אלה הדברים** - גבי שבת, דכתיב בויקהל: אלה הדברים אשר צוה וגו', דברים משמע תרין, ה"א - מרבי חד, הא תלת, אלה - בגימטריא תלתין ושש, אלו שלשים ותשע כו', ומניינא למה לי על כרחיך לדעת כמה חטאות אדם מתחייב בהעלם אחד על השבת, ואי מחייב אתולדה במקום אב בהעלם אחד - הוו להו טובא. |
| אמר ליה רב יוסף: מר אהא מתני לה [=למימרת שמואל] וקשיא ליה דרבי אדרבי, אנן אדרבי יהודה מתנינן [=למימרת שמואל], ולא קשיא לן.  דתניא: מרשות היחיד לרשות הרבים ועבר ארבע אמות ברשות הרבים, רבי יהודה מחייב, וחכמים פוטרין.  אמר רב יהודה אמר שמואל: מחייב היה רבי יהודה שתים: אחת משום הוצאה ואחת משום העברה. דאי סלקא דעתך חדא הוא דמחייב - מכלל דרבנן פטרי לגמרי? הא אפיק לה מרשות היחיד לרשות הרבים! | אמר ליה רב יוסף - לרב חנא.  **מר מתני לה** - להא דרב יהודה אמר שמואל מחייב היה רבי שתים אהא דרבי.  **וקשיא ליה דרבי אדרבי** - רב יהודה לאו אהא אמרה, אלא אדר' יהודה מתני לה, ולא קשיא ליה, דלא אשכחן בעלמא דפטר ר' יהודה אתולדה במקום אב.  **מרשות היחיד לרשות הרבים ועבר ארבע אמות ברשות הרבים** - קודם שתנוח, דאיכא תרתי, הוצאה וזריקה ארבע אמות.  הכי גרסינן: **ואחת משום העברה** - ורבנן פטרי אהעברה, משום דלא סבירא להו קלוטה כמה שהונחה, ותהוי כמי שהונחה משיצתה בפתח וחזרה ונעקרה ונחה לסוף ארבע, אבל חייב הוא משום הוצאה. |
| ממאי? דילמא לעולם אימא לך: רבי יהודה חדא הוא דמחייב, ורבנן פטרי לגמרי. והיכי משכחת לה - כגון דאמר: "עד דנפקא ליה לרשות הרבים תנוח", ובהא קמיפלגי, דרבי יהודה סבר: אמרינן קלוטה כמה שהונחה - ואיתעבידא ליה מחשבתו, ורבנן סברי: לא אמרינן קלוטה כמה שהונחה - ולא איתעבידא ליה מחשבתו, אבל אתולדה במקום אב לא מחייב רבי יהודה. | ואיתעביד ליה מחשבתו - שנחה ביציאתה מיד, הלכך חייב משום הוצאה, אבל משום העברה - לא מחייב, ואף על גב דחשיב ליה כמה שהונחה ונעקרה והונחה, משום דהויא תולדה במקום אב. |
| לא סלקא דעתך; דתניא: רבי יהודה מוסיף [=לרשימת אבות מלאכות] אף השובט והמדקדק. אמרו לו: שובט - הרי הוא בכלל מיסך, מדקדק - הרי הוא בכלל אורג.  מאי לאו - דעבדינהו לתרווייהו בהדי הדדי, ושמע מינה: מחייב היה רבי יהודה אתולדה במקום אב.  ממאי? דילמא לעולם דעבדה להא לחודה והא לחודה, ורבי יהודה אתולדה במקום אב לא מחייב. ובהא קמיפלגי; דרבי יהודה סבר: הני אבות נינהו, ורבנן סברי: הני תולדות נינהו.  תדע: דקתני רבי יהודה מוסיף. אי אמרת בשלמא אבות, מאי מוסיף - מוסיף אבות. אלא אי אמרת תולדות - מאי מוסיף? [=הרי לא נמנו אלא אבות מלאכות] | **אף השובט** - עם שאר אבות מלאכות, להא דאמרן דלכך נמנו, שאם עשאן בהעלם אחד - חייב על כל אחד ואחד.  **שובט** - מכרכר בכרכר.  **ומדקדק** - לאחר שמתח החוט של ערב מכה בכרכר בשנים ושלשה מקומות. ויש מפרשים: מדקדק - משוה האריגה, כשיש שני חוטין כרוכין זה עם זה ומובדלים מן השאר, משוה אותן בכרכר או במחט.  **מאי לאו דעבדינהו לכולהו** - שובט ומדקדק בהדי שאר מלאכות, דהא מוסיף קתני, ומיסך ואורג נמנו עם אבות מלאכות ואלה תולדותיהם, כדקתני: שובט בכלל מיסך.  **מאי מוסיף** - הרי לא נמנו אלא אבות. |

### לא חייב רבי יהודה אלא אחת

|  |  |
| --- | --- |
| איתמר נמי, רבה ורב יוסף דאמרי תרווייהו: לא חייב רבי יהודה אלא אחת. |  |
| אמר ליה רבינא לרב אשי: ולמאי דסליק אדעתין מעיקרא דמחייב היה רבי יהודה שתים, אי להכא קבעי לה - להכא לא קבעי לה, אי להכא קבעי לה - להכא לא קבעי לה!  אמר ליה: באומר כל מקום שתרצה תנוח. | ולמאי דסלק אדעתא כו' - נהי נמי דמיחייב אתולדה במקום אב, הכא לאו תרתי איכא, דאי להכא לסוף ארבע בעי לה דתנוח - הכא לא מיחייב אהעברת ארבע, דלא עבר מתחלת ארבע (מרשות הרבים והעביר) לסוף ארבע ברשות הרבים, אלא אהוצאה לחודיה הוא דמיחייב, והוצאה אריכא הוא דעבד.  ואי להכא - אצל היציאה קבעי לה דתנוח, הכא לסוף ארבע לא בעי לה דתנוח, וליתא לזריקה ארבע, ולא מיחייב לה, דבעינן עקירה מתחילת ארבע ברשות הרבים, והנחה לסוף ארבע ברשות הרבים, והכא עם יציאת הפתח - הא לא נח, והעביר לסוף ארבע דניחייב אתרווייהו, ומיהו, אהוצאה הוא דמתחייב - דנתקיימה מחשבתו, דהא נח ברשות הרבים.  באומר כל מקום שתרצה תנוח - וכיון דלא איכפת ליה - הויא ליה קיום מחשבה בתרווייהו. |

### נתכוון לזרוק ארבע וזרק שמונה

|  |  |
| --- | --- |
| פשיטא: נתכוון לזרוק שמנה וזרק ארבע - הרי כתב שם משמעון [=שעל זה נאמר במשנה בדף קג שחייב, למרת שהתכוין למלאכה גדולה יותר]. נתכוון לזרוק ארבע וזרק שמנה מהו? מי אמרינן: הא אפיק ליה, או דילמא: היכא דבעי הא לא נח?  ולאו היינו דאמר ליה רבינא לרב אשי, ואמר ליה: באומר כל מקום שתרצה תנוח? [=ומזה מוכח שאם לא אמר כך פטור, משום שלא נח במקום מחשבתו, ולכן יש לפטור בשני המקרים – אפילו נתכון לשמונה וזרק ארבע].  ודקאמרת הרי כתב שם משמעון, מי דמי? התם כמה דלא כתיב שם - לא מכתיב ליה שמעון, הכא כמה דלא זריק ארבע [=שתנוח שם בסוף ארבע] לא מיזדרקי ליה תמני? | הרי כתב שם משמעון - דתנן לקמן בפרק הבונה (שבת קג) דחייב בשתי אותיות, ואף על פי שנתכוין למלאכה גדולה.  **ולאו היינו דבעי מיניה כו' ואמר ליה באומר כו'** - הא לא אמר הכי - לא מיחייב אלא אם כן נחה במקום מחשבתו, הכי נמי, בתרוייהו מיפטר - לא שנא נתכוון לזרוק שמונה וזרק ארבע, לא שנא לזרוק ארבע וזרק שמונה, פטור.  הכי גרסינן: **ודקאמרת הרי כתב שם משמעון** - ואנתכוין לזרוק שמונה וזרק ארבע, דפשיטא ליה לחיובא קא מותיב: מי דמי התם - כל כמה דלא כתב שם לא מכתב שמעון, הלכך כי כתב שם - בכוונה כתביה, והא עבד ליה מלאכה, דיש שם אדם בשתי אותיות הללו.  הכא כל כמה דלא זריק ארבע - שתנוח לסוף ארבע, לא מזדרק ליה תמניא בתמיה, הלכך: כי נח לסוף ארבע - לא נתקיימה מחשבתו, ולא דמי לשם משמעון, לשון אחר, הכי גרסינן: אמר מר הרי כתב שם משמעון מי דמי כו' והיא היא. |

### הזורק מרשות הרבים לרה"ר ורשות היחיד באמצע

|  |  |
| --- | --- |
| תנו רבנן: הזורק מרשות הרבים לרשות הרבים ורשות היחיד באמצע, ארבע אמות - חייב, | מרשות הרבים לרשות הרבים ורשות היחיד באמצע ארבע אמות חייב - אם עבר ברשות הרבים ארבע אמות, ואפילו על ידי צירוף חייב. |

## תוספות מסכת שבת דף צז עמוד ב

למימרא דמחייב רבי אתולדה במקום אב והתניא כו' - הקשה ה"ר פור"ת מנא ליה דמחייב אתולדה במקום אב דילמא הא דמחייב שתים היינו כשנודע לו וחזר ונודע לו ובפלוגתא דר' יוחנן וריש לקיש דמחייב אפילו בהוציא והוציא בהעלם אחת ואור"י דאם כן לא היה רב יהודה משמיענו שום חידוש שחייב שתים ועל כרחיך אתא לאשמעינן דרבי מחייב אתולדה במקום אב.

לא ס"ד דתניא ר' יהודה מוסיף כו' - לפי מאי דקס"ד דטעמא דרבי יהודה משום דמחייב אתולדה במקום אב אמאי נקט טפי שובט ומדקדק איכא למימר דס"ד דרבנן נמי מחייב אתולדה במקום אב ולא פליגי אלא בשובט ומדקדק ואמרי דלאו היינו תולדה אלא היינו ממש מיסך ואורג אי נמי לא מחייבי רבנן אתולדה במקום אב ולדבריו דרבי יהודה קאמרי.

מאי לאו דעבדינהו לתרוייהו בהדי הדדי - אין הלשון מיושב דמשמע דלמסקנא לא קאי הכי וזה אינו דלמסקנא נמי דמפ' דר' יהודה חשיב להן אבות מיירי נמי דעבדינהו לתרוייהו בהדי הדדי דאי בדעבד האי לחודיה והאי לחודיה כדגרסינן בכמה ספרים בהא לא הוה פליגי רבנן עליה דתיפוק ליה דמשום תולדה הוו מחייבי ואומר ר"י דאין למחוק ושפיר גרסינן ליה וה"פ לעולם דעבדה האי לחודיה והאי לחודיה ופליגי במזיד ולענין התראה דלרבי יהודה צריך להתרותו משום שובט ומדקדק ולרבנן משום מיסך ואורג וה"ה דהוה מצי למידחי דעבדינהו לתרוייהו בהדי הדדי ורבי יהודה סבר הני אבות נינהו אלא דניחא ליה לדחויי דעביד האי לחודיה והאי לחודיה דהשתא ע"כ טעמא דר"י לאו משום דמחייב אתולדה במקום אב אלא משום דאבות נינהו.

הרי כתב שם משמעון - הך פשיטותא לא קיימא כדמסיק ורבינא נמי דפריך לרב אשי אמילתא דר"י אי להכי קבעי לה להכא לא קבעי לה סבר דלא דמי לכתב שם משמעון דאי דמי לא הוי פריך מידי דהא כי קא בעי דתנוח בסוף ד' כשנחה בתחלת רה"ר ע"י קליטה הרי כתב שם משמעון וכי אזלה תו ד"א ליחייב עלייהו דנעשית מחשבתו ראשונה ולהכי קאמר הש"ס לאו היינו דאמר ליה רבינא לרב אשי דלא הוה ליה לאיתויי מילתיה דרבינא אלא שרוצה לסתור לו אף מה שהיה פשוט לו הרי כתב שם משמעון.

הכי גרסינן ודקאמרת הרי כתב שם משמעון מי דמי התם כו' - ואי גרסי' ואמאי והרי כתב שם משמעון אתי נמי שפיר אלא שהוא קושיא ולספרים דגרסינן אמר מר פריך לפי מאי דס"ד מעיקרא.

# דף צח עמוד א

|  |  |
| --- | --- |
| פחות מארבע אמות - פטור.  מאי קא משמע לן?  הא קא משמע לן: רשויות [=שוות] מצטרפות, ודלא אמרינן קלוטה כמה שהונחה. | פחות מארבע פטור - דמשום הוצאה לא מיחייב, דלא אמרינן קלוטה כמה שהונחה.  רשויות - השוות.  מצטרפות - רשות הרבים זו עם רשות הרבים זו, ודלא כר' יוסי, דאמר בפרק המוציא יין (שבת פ, א): אף בהעלם אחד, לרשות אחת - חייב, לשתי רשויות - פטור, ועוד קא משמע לן: דלא אמרינן קלוטה כמה שהונחה. |

### המעביר ארבע אמות ברשות הרבים מקורה

|  |  |
| --- | --- |
| אמר רב שמואל בר יהודה אמר רב אבא, אמר רב הונא, אמר רב: המעביר ארבע אמות ברשות הרבים מקורה - פטור, לפי שאינו דומה [=רה"ר מקורה] לדגלי מדבר [=ואין לו דין רשות הרבים]. | מקורה - מכוסה. |

### קושייה מעגלות ותירוץ

|  |  |
| --- | --- |
| איני? והא עגלות דמקורות הויין [=על ידי הקרשים המונחים עליהם], ואמר רב משום רבי חייא: עגלות, תחתיהן וביניהן [=בין עגלה לעגלה] וצדיהן - רשות הרבים! [=ואם כן תחת העגלות לא ייחשב רשות הרבים בגלל שמקורה?]  כי קאמר רב [=בשם רבי חייא שתחת העגלות נחשב רשות הרבים] – בדראתא [=בריוח שבין הקרשים, שאינו מקורה]. | והא עגלות - דמשכן.  **דמקורות הוו** - בקרשים הסדורין עליהן, רחבן לאורך העגלה ואורכן לרחבן על ראש דפנותיה, וקא סלקא דעתך: על פני כל אורך העגלות היו מסודרות.  **וביניהן** - בין עגלה לעגלה שבצדה, ואף על פי שראשי הקרשים יוצאים לכאן ולכאן שתי אמות ומחצה לכל רוח, וראשי קרשים של עגלה זו מגיעין לראשי קרשים של זו שבצדה, שהרי חמש אמות היו בין עגלה לעגלה כדלקמן, ורחב עגלה חמש אמות, החלל שתי אמות ומחצה, ובין הדפנות והאופנים ועובי האופנים שתי אמות ומחצה, ועשר אמות אורך הקרש וכשאורכה נתון על דופני עגלה לרחבה - נמצאו שתי אמות ומחצה בולטין מכל צד, ונמצא ריוח שבין שתי העגלות מקורה בראשי קרשים.  **וצדיהן** - ריוח שבין דופן עגלה לאופן ועובי האופן.  כי קאמר רב - תחתיהן רשות הרבים.  בדראתא - בריוח שבין שורות הסדר, שהיה סודר קרש על קרש סדר אחד, ומניחו ריוח וסודר סדר אחר ומניחו ריוח. |
| מכדי, אורכא דעגלה כמה הואי - חמש אמין, פותיא [=רוחב] דקרש כמה הואי - אמתא ופלגא, כמה [=קרשים] מותיב [=ניתן להושיב לאורך דפנות העגלה]? תלתא, פשא ליה פלגא דאמתא, כי שדי ליה מר ביני וביני - כלבוד דמי [=ונחשב מקורה]!  מי סברת קרשים אפותייהו הוה מנח להו? אחודן מנח להו!  סוף סוף, סומכא [=עובי] דקרש כמה הוי - אמתא, כמה הוה מותיב - ארבעה, פשא לה אמתא, כי שדי לה מר ביני וביני - כלבוד דמי. | חמש אמות - כדלקמן.  כמה מותיב - כמה סדרים יכול להושיב על אורך דופנותיה - תלתא, ותו לא, ומחזיקות ארבע אמות וחצי, פש ליה ריוח פלגא דאמתא.  שדי ליה מר ביני וביני - כשאתה מחלק לריוח שבין הסדרים - אין בכל ריוח אלא רביע אמה, דהוא טפח ומחצה, דהוה ליה לבוד - והיינו מקורה.  אחודן מנח להו - דאיכא רווחא טפי.  סומכא - עובי.  אמתא - כדמשני לקמן: עוביין אמה.  כמה מותיב - כמה סדרים הוא מסדר.  ארבעה - דעל כרחיך, כל מה שיכול לסדר על פני אורך העגלה הוא מסדר, ואינו מגביה להושיב זו על זו, שהרי שתים עשרה קרשים היו לעגלה אחת, שארבעים ושמונה קרשים היו; עשרים קרשים לצפון, ועשרים לדרום, ושש למערב, ושנים למקצועות, וכיון דרחבן אמה וחצי, ומושב חודן קצר, אם אתה מסדר זו על זו הרבה - הן נופלות, הלכך, כמה הוא מותיב - ארבע, דחמשה בחמשה לא יתבי, דאי אפשר לדוחקן ולצמצם להושיב חמשה בתוך חמשה אמות, ועוד, מפני בליטת הטבעות.  כי שדי מר ביני וביני - לחלקה לאמה זו שלשה רווחים שבין ארבע סדרים כלבוד דמי, שאין כאן ריוח אלא שני טפחים. |
| הניחא למאן דאמר קרשים מלמטן עוביין אמה, מלמעלן כלין והולכין עד כאצבע - שפיר; אלא למאן דאמר כשם שמלמטן עוביין אמה כך מלמעלה עוביין אמה, מאי איכא למימר?  אמר רב כהנא: באטבעי [=באטבים, שמחזיקים את הקרשים, ובין הקרשים יש רווח של אמה בין הקרשים. ראה רש"י שהאריך לבאר].  אטבעי היכא מנח להו - אגבא דעגלה, עגלה גופא מקורה הואי! | הניחא - הא דאמרת שהריוח הזה רשות הרבים הוא - למאן דאמר שעובי הקרשים כלה והולך עד כאצבע, איכא למימר דאיכא רווחא טפי בין ארבע סדרים.  אלא למאן דאמר כו' - פלוגתא לקמן בשמעתין.  **אמר רב כהנא באטבעי** - בריוח שבין צדי הקרשים שהטבעות קבועות בהם קאמר רב דהוי רשות הרבים, כלומר: אי אפשר לסדר בה ארבע סדרים כדקאמרת, לפי שטבעות קבועין בקרשים, כדכתיב (שמות כו) "ואת טבעותיהם תעשה זהב" שהיה תוחב הבריחים לתוכן, לפי שהן גבוהות וכשיושבות על האדנים שאינם אלא אמה מנענעות לפנים או לאחור, אלא שהבריחים מחברים את כולם, והבריח התיכון מחבר כל שלש הרוחות ומחזיקין זה את זה, ואותן טבעות זקופין היו ולא שוכבין, והיו רחבין, ואי אפשר להן לעמוד זה כנגד זה באותו ריוח, לפיכך מושיב שתים זו אצל זו בראש העגלה האחת, ופונה צד הטבעות של חיצונה לחוץ ושל פנימית לפנים, ואין צריך להניח ריוח ביניהן, וכן בראש העגלה השני, וכל אחת הריוח באמצע, בין צדי הטבעות, כך פירשו רבותי.  וכך היו גורסין: אמר רב כהנא באטבעי, אטבעי היכא מנח להו אגבא דעגלה, ועגלה גופה מקורה הואי, אמר שמואל: ביתדות, ומפרש: אטבעי כמו טבעי, ופרכינן: הנך רווחא דאטבעי היכא מנח להו - אגבא דעגלה כדפרישית, והתינח צדיהן וביניהן רשות הרבים, אלא תחתיהן היכי הוי רשות הרבים הא עגלה גופה מקורה הואי, דקא סלקא דעתך שהיו עשויות כעלייה מלמטה, כאותן שלנו, שטוענין בהן חול ועפר לבנין. |

## תוספות מסכת שבת דף צח עמוד א

הניחא למ"ד קרשים מלמטה עוביין אמה וכלין והולכין עד כאצבע - הקשה הרב פור"ת ולדידיה מי ניחא והלא כיון שהולכין וכלין עד כאצבע יכולין לסדר ששה סדרים או יותר שיתנו חודו של זה כנגד עביו של זה ויחזיקו ששה סדרים שלש אמות ושלש אצבעות וישארו י"א טפחים לאויר וכי שדית להו ביני וביני כלבוד דמי ותירץ דגנאי הוא להשים צד העב העומד סמוך לקרקע אצל הקצר שהיה למעלה מקום שהיריעות פרוסות עליהן ודמי להא דאמרינן מעלין בקדש ואין מורידין ור"ת תירץ דכמו שהיו פורקין אותן מן המשכן כך היו מניחים על העגלה שהיתה אצל דופן המשכן כי כך היו עושין בלא טורח אבל להופכן היה טורח גדול ורבינו יצחק אומר דשמא מחציין ולמעלה היו כלין והולכין והשתא אי אפשר לסדר יותר וא"ת מנלן דילפינן ממה שאינו מקורה נילף מן המקורה שבו ויהא המעביר ד' אמות ברשות הרבים מקורה חייב וי"ל דמן האויר יש לנו ללמוד שדומה יותר רשות הרבים ור"י אומר דמהכא לא ילפינן רשות הרבים אלא ממחנה לויה כדאמר לעיל ומהכא לא ילפינן אלא שיעור רשות הרבים דהוי י"ו אמות ומכל מקום אי לאו דתחתיהן וביניהן וצידיהן רשות הרבים לא הוה ילפינן מינייהו שיעור רה"ר.

אטבעי היכא מנח להו אגבא דעגלה עגלה מקורה היא - פירש רש"י דסלקא דעתך שהעגלה היתה מקורה ותימה למה היה סבר לומר כן ועוד דבכל הספרים גרסינן אטבעי היכא מנח להו אגבא דעגלה מה לו להזכיר אטבעי בהך אתקפתא לא הוה ליה למימר אלא הא עגלה מקורה היא ועוד דגרסינן לעיל בדראתא ובכל ספרים גרסי' בדרא תתא ולפי גירסתם נמי אין הלשון משמע בין השורות כמו שפיר' ונראה לר"ת כמו שפי' ר"ח בדרא תתא פי' בשורה ראשונה שעדיין לא הניח על העגלה אלא קרשים התחתיים בלבד שאינה מקורה כולה שיש ריוח בין השורות כדמפרש ואזיל אבל כשמסדר שורה שניה ושלישית נסתם האויר שבין השורות שלא היו יכולים להיות מכוונים ולהשימן זה על זה בשוה ממש אלא כל אחד היה בולט לחוץ עד שנסתם כל האויר כמו באריח על גבי לבינה ופריך אורכא דעגלה כמה הוי כו' כלומר אפילו בשורה ראשונה לא היה תחתיהן רשות הרבים כדמפרש ואזיל ומשני אמר רב כהנא באטבעי אף על גב דלא קאמר אלא הדר ביה דודאי כשיש קרשים על העגלה אפילו דרא תתאה לא הוו רשות הרבים תחתיה אלא כי קאמר דהוי רשות הרבים באטבעי שאין על העגלה אלא אטבעי גרידא פי' אטבעי שני עצים נקובים בשני ראשיהן נקובין כעין טבעות לכך קרי להו אטבעי ותוחבין אותן על הקונדיסין העומדין בשני צדי העגלה לרחבה לפניה ולאחריה כדי שלא יפלו הקרשים ולפי שלא נזכר אמורא לעיל אין דרך הש"ס לומר אלא ופריך אטבעי היכא מנחא להו אגבא דעגלה פירוש אחר שנתנו הקרשים על העגלה נותנין עליהן אטבעי טבעות ומסגרות כדפרישית לפניה ולאחריה כדי שיאחזו הקרשים ואז כבר עגלה מקורה היא ולא גרסינן עגלה גופא אלא עגלה מקורה היא ומשני אמר שמואל ביתידות פירוש אטבעי דקאמר רב כהנא לא אותן עצים נקובים המשימין לרוחב העגלה כדפי' אלא ביתידות פירוש שני עצים ארוכים שכמו כן נוקבין אותן בשני ראשיהן ונותנין על הקונדיסין לאורך העגלה ועל אותן עצים נותנין הקרשים כדי שיהו גבוהים למעלה מן האופנים ועשויין כמו אטבעי של רוחב העגלה שלאחר הטעינה ולפי ששמואל אינו כ"א מפרש דברי רב כהנא לא קאמר אלא אבל ר"ח מפרש דהדר ביה משינויא דרב כהנא ואין נראה מדלא קאמר אלא ועוד היאך היה טועה רב כהנא דהא אין רגילות להניח אטבעי עד לאחר טעינה.

# דף צח עמוד ב

|  |  |
| --- | --- |
| אמר שמואל: ביתדות. [=העגלות לא היו סתומות מלמטה, אלא עשויות יתידות שיש רווח ביניהם] | אמר שמואל ביתדות - לא היו מקורות מלמטה, אלא יתדות היו, וריוח ביניהן כעין אותן שלנו העשויות להביא עצים.  ולי נראה פירושו דאטבי כמו "אטבא דספרי" האמור במנחות (לב, א), והוא גלואו"ן +חתיכת עץ סדוק+ בלעז, שמבקע מקל אחד בראשו ונושך בו דפי הקונטרס, והכי קאמר רב כהנא: באטבי, לא היה נותן ריוח בין כל סדרא וסדרא כדקאמרת, דמתוך שהסדר גבוה שלשה קרשים כל אחד רחבו אמה וחצי ומושבו קצר שהוא אמה של עובי ותו לא - הרי הן נופלות זו על זו, אלא מושיב שתי שורות של שלש, שנים זו אצל זו כמין אטבי, ששתי צלעות האטבא סמוכות זו לזו - כן מושיב לראש העגלה האחת, ומחזיקות זו את זו, ונמצא מקום מושב הסדר שתי אמות, וכן עושה לראש השני, ואמת הריוח באמצע.  ופרכינן: היכא מנח להו לקרשים - אגבה דעגלה, והא עגלה גופה מקורה הואי, ותינח צידיהן וביניהן כו' כדפרישית,  וללשון רבותי אין לשון הגירסא נראה כפירושן, ולמה הוזכרו אותן טבעות כאן לשלחופינהו לקרשים שבשני סדרים הפנימית שלא יהו טבעותיהן מכוונין זו כנגד זו. |

### צורת קרשי המשכן

|  |  |
| --- | --- |
| תנו רבנן: קרשים מלמטן עוביין אמה, ומלמעלן כלין והולכין עד כאצבע, שנאמר "יהיו תמים על ראשו" ולהלן הוא אומר "תמו נכרתו", דברי רבי יהודה.  רבי נחמיה אומר: כשם שמלמטן עוביין אמה, כך מלמעלן עוביין אמה, שנאמר "יחדו". | ולהלן הוא אומר תמו נכרתו - מה תמו הנאמר להלן לשון כלייה, אף תמים האמור כאן - לשון כלייה.  שנאמר יחדו - כולן שוות. |
| והכתיב תמים?  ההוא דליתו שלמין, ולא ליתו דניסרא [=קרש העשוי משתי חתיכות מודבקות].  ואידך נמי, הכתיב יחדו?  ההוא דלא לישלחופינהו מהדדי [=אחד לפנים ואחד לחוץ, אלא מושיב את הקרשים מכוונים זה אצל זה]. | דלא לייתי דנסרא - קרש אחד משתי חתיכות.  דלא לישלחופינהו - אחד לפנים ואחד לחוץ אלא מושיב הקרשים מכוונין זה אצל זה, שיעמדו הקרשים מכוונים עוביה של זו כנגד עוביה של זו. |
| בשלמא למאן דאמר כשם שמלמטן עוביין אמה כך מלמעלן עוביין אמה - היינו דכתיב "ולירכתי המשכן ימה תעשה ששה קרשים ושני קרשים תעשה למקצעת" דאתי פותיא דהני, ממלי ליה לסומכא דהני.  אלא למאן דאמר מלמטן עוביין אמה, מלמעלן כלין והולכין עד כאצבע - האי עייל והאי נפיק!  דשפי להו [=לרוחב שני קרשים שבמקצוע] כי טורין. | ואתי פותיא דהני וממלא סומכא דהני - שכשהושיב ששה קרשים למערב נמצא רחבן תשע אמות, והמשכן רחבו עשר, נמצא חסר הכותל חצי אמה לצפון וחצי אמה לדרום, ומביא שני קרשים אחד למקצוע זה ואחד למקצוע זה ומושיבן אצל השש, ורוחב הקרש אמה וחצי נמצא חצי האמה ממלא וסותם חסרון הקיר מערבי, והאמה מכסה עביו של קרש הדרומי החיצון, נמצאו הזויות שוין מבחוץ שני חודי הקרשים סמוכין יחד, וכן לצפון.  **האי עייל והאי נפיק** - דכיון דקרש אחד שבדרום ושבצפון למעלה כלה בעביו, וקרש ההוא נותן במקצוע רחב אמה וחצי - נמצא רחב הקרש של מקצוע בולט ויוצא לדרום מלמעלה חוץ מעביו של דרומי, וכן לצפון.  דשפי להו - לרוחב שני קרשים שבמקצוע, ומקצרן למעלה מרחבן שלא יהיו בולטין.  כי טורים - ההרים הללו, שהן משופעין [משני צדדים]. |

### הבריח התיכון עומד בנס

|  |  |
| --- | --- |
| והבריח התיכן בתוך הקרשים. תנא: בנס היה עומד. [=שאחר שהקרשים כולם נתונים באדנים לצפון ולמערב ולדרום שהם שלש רוחות, אי אפשר להכניס בדרך טבעית את הבריח] | בנס היה עומד - שאחר שהקרשים כולן נתונין באדנים לצפון למערב ולדרום היה נותנו, ומבריח לשלשת הרוחות, ואין לך אומן יכול לעשות כן, ובנס היה נכפף מאליו. |

### יריעות המשכן לשיטות התנאים

|  |  |
| --- | --- |
| ואת המשכן תעשה עשר יריעת ארך היריעה האחת שמנה ועשרים באמה - שדי אורכייהו לפותיא דמשכן, כמה הויא [=אורך היריעה]? עשרין ותמני, דל עשר לאיגרא [=לרוחב חלל המשכן שהוא עשר אמות], פשא להו תשע להאי גיסא ותשע להאי גיסא. לרבי יהודה - מיגליא אמה דאדנים, לרבי נחמיה [=יש רק שמונה אמות לכל צד] - מיגליא אמה דקרשים [=מלבד אמה של אדנים]. | דל עשר לאיגרא - לרחב חלל המשכן, שהוא עשר אמות.  לר' יהודה - דאמר למעלה כלין עוביין של קרשים לכאצבע אינן ממעטין ביריעות, וכשפורשן לרחב המשכן נופלות תשע אמות לצפון, ומכסין תשע אמות לקרשים מבחוץ ואמה של אדנים מגולה, שהאדנים גבהן אמה וחלולין הם, והקרשים חרוצין למטה באמצע חצי אמה רחב בגובה אמה, ונשאר חצי אמה לכאן וחצי אמה לכאן - והן שתי ידות לקרש האחד, ומחסר מן הידות מבחוץ ומשני צידיהן לרכוב על עובי דופני האדן, כשנועץ שתי הידות בשני אדנים כדי שיהיו הקרשים תכופות ומשולבות אשה אל אחותה, ולא יהא עובי האדן מפסיק ביניהן.  לר' נחמיה - דאמר אף מלמעלה עוביין אמה - ממעט עובי הקרשים הדרומיות והצפוניות אמה לכאן ואמה לכאן באורך היריעות, ואינן נופלות אלא שמונה אמות לכל צד.  מיגליא אמה מן הקרשים - חוץ לאדנים, ואמה דאדנים. |
| שדי פותייהו לאורכא דמשכן, כמה הויא - ארבעין, דל תלתין לאיגרא - פשא להו עשר, לרבי יהודה מכסיא אמה דאדנים, לרבי נחמיה מיגליא אמה דאדנים. | שדי פותייהו לאורכא דמשכן - לאחר שחברו חמש יריעות לבד וכל אחת ארבע אמות רחב, הרי עשרים אמות, וכנגדן במחברת השנית שהיא של חמש יריעות - הרי ארבעים, שלשים מהן הויין גג למשכן לאורכו, ועשר העודפות.  לר' יהודה - דאמר אין עובי קרשים שבמערב ממעט בהו נמצא העשר אמות כולן תלויות, ומכוסות כל עשר אמות של אורך הקרש, הרי אף האדנים של צד מערבי מכוסין. |
| ועשית יריעת עזים לאהל וגו' ארך היריעה האחת שלשים באמה וגו' [=אלו יריעות עליונות הפרוסות על יריעות התחתונות] - שדי אורכייהו לפותיא דמשכן כמה הויא? תלתין. דל עשר לאיגרא - פשא להו עשר להאי גיסא ועשר להאי גיסא, לרבי יהודה מיכסיא אמה דאדנים, לרבי נחמיה מיגליא אמה דאדנים.  תניא נמי הכי: והאמה מזה והאמה מזה בעדף - לכסות אמה של אדנים, דברי רבי יהודה.  רבי נחמיה אומר: לכסות אמה של קרשים. | ועשית יריעות עזים - אלו יריעות עליונות הפרוסות על יריעות התחתונות, העליונות קרויות אהל, כלומר לגג ומכסה, והתחתונות קרויות משכן עצמו - שהן לנוי; תכלת וארגמן ותולעת שני.  מיכסיא אמה דאדנים - שנשארת מגולה מן התחתונות, יכסוה העליונות.  לר' נחמיה מיגליא אמה דאדנים - ועודפה של יריעה זו הוצרך לכסות אמה דקרשים, שלא כסוה התחתונות. |
| שדי פותייהו לאורכיה דמשכן, כמה הויא? ארבעין וארבע [=שהרי היו 11 יריעות שכל אחת רחבה 4], דל תלתין לאיגרא - פשא להו ארבע סרי, דל תרתי לכפלא [=מסך לפתח האהל לצד מזרח], דכתיב "וכפלת את היריעה הששית אל מול פני האהל" - פשא להו תרתי סרי. בשלמא לרבי יהודה - היינו דכתיב חצי היריעה העדפת תסרח אלא לרבי נחמיה מאי תסרח?  תסרח מחברותיה.  תנא דבי רבי ישמעאל: למה משכן דומה - לאשה שמהלכת בשוק, ושפוליה מהלכין אחריה. [=ונגררים על הארץ, כך גם היריעה נגררת בארץ]. | בעודף - שיריעות האהל עודפות על יריעות המשכן שתי אמות, יהיה סרוח על כיסוי התחתונות, לכסות מה שלא כיסוהו.  ארבעים וארבע - דאחת עשרה יריעות היו.  תרתי דכפלא - שהיתה נוטה רוחב חצי יריעה על רוח מזרחית שלא היו שם קרשים, שהוא פתח למשכן ואין שם אלא מסך פרוש כמו וילון כדכתיב ועשית מסך לפתח האהל וגו'.  בשלמא לר' יהודה - דאמר עובי הקרשים לא ממעט ביריעות - היינו דכתיב חצי היריעה העודפת בעליונות יותר מן התחתונות תסרח על אחורי המשכן - סרוח על כל אורך הקרשים והאדנים של מערב ונגררות בארץ.  מאי תסרח - אמה אחת נגררת ותו לא, שהרי עובי הקרשים מיעט בה אמה.  מחברותיה - חצי היריעה סרוחה מחברותיה, אמה ממנה לכסות האדנים, ואמה נגררת.  ושיפוליה - שולי בגדיה, כך היתה יריעה של אחריו נגררת בארץ. |

|  |  |
| --- | --- |
| תנו רבנן: חרוצים היו קרשים, וחלולים היו האדנים, | חרוצים היו קרשים - כמו שפירשתי: חצי אמה באמצע רחבן מלמטה בגובה אמה, ונשארין הידות לכאן ולכאן, וגם הם חרוצים מבחוץ כשיעור עובי דופן האדן ברחב ובגובה אמה עד הארץ, לרכוב על האדן, שיהו משולבות קרש על קרש, ולא יפסיק עובי שני האדנים ביניהם.  וחלולים היו האדנים - שבאותו חלל היו תוקעין ידות הקרשים. |

## תוספות מסכת שבת דף צח עמוד ב

דל עשר לאיגרא - בכולה שמעתא אמר דרוחב המשכן י' אמות וקשה לר"י דמנא ליה להש"ס הא דילמא המשכן היה רוחבו י"א אמה והקרשים נאמר שלא היה עוביין אלא חצי אמה ושני קרשים למקצעות המשכן היו סותמות אמת אויר מכאן ואמת אויר מכאן וחצי אמה העודפת ברוחב הקרש כנגד עובי הקרשים של צד צפון ודרום ומאי חזית למימר איפכא שחצי אמה לכאן וחצי אמה [לכאן] הוא למלאות חסרון הכותל ואמה עובי להיות כנגד עובי הקרש הדרומי והצפוני ואומר ר"י דמבית עולמים ילפינן לה שהיה אורכו ששים אמה ורוחבו עשרים ה"נ במשכן רחבו שליש ארכו.

תנא בנס היה עומד - אומר ר"י דהכא דקאמר שבריח התיכון היה מסבב ג' רוחות פליגא אברייתא דמלאכת המשכן דהתם אמר שלא היה נס אלא היו שם חמשה שנים למעלה אחד מתחיל מתחילת אורך המשכן עד חציו והשני מתחיל משם ואילך עד סוף הרוח וכן למטה היו שני בריחים כזה הענין אבל האמצעי היה הולך מרוח מזרח עד רוח מערב והיינו מן הקצה אל הקצה ולא היה מקיף כל שלש רוחות.

# דף צט עמוד א

|  |  |
| --- | --- |
| ונראין קרסין בלולאות ככוכבים ברקיע. | ונראין קרסין בלולאות - מילתא אחריתי היא שתי מחברות היו היריעות כל אחת ואחת ה' יריעות תפורות זו עם זו במחט על פני כל ארכן ובאמצע היה מחבר בקרסים מחברת עם מחברת שהיו לולאות בשפת חיצונה של כל מחברת באמצע המשכן אלו כנגד אלו כדכתיב מקבילות הלולאות וגו' ([שמות כו](http://he.wikisource.org/wiki/%D7%A9%D7%9E%D7%95%D7%AA_%D7%9B%D7%95)): |

|  |  |
| --- | --- |
| ת"ר יריעות התחתונות של תכלת ושל ארגמן ושל תולעת שני ושל שש, ועליונות של מעשה עזים, וגדולה חכמה שנאמרה בעליונות יותר ממה שנאמרה בתחתונות, דאילו בתחתונות כתיב: ([שמות לה, כה](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94:%D7%A9%D7%9E%D7%95%D7%AA_%D7%9C%D7%94_%D7%9B%D7%94)) "וכל אשה חכמת לב בידיה טוו", ואילו בעליונות כתיב: ([שמות לה, כו](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94:%D7%A9%D7%9E%D7%95%D7%AA_%D7%9C%D7%94_%D7%9B%D7%95)) "וכל הנשים אשר נשא לבן אותנה בחכמה טוו את העזים", ותניא משום ר' נחמיה: שטוף בעזים וטווי מן העזים. | נשא לבן - יתירות חכמה משמע: |

### גודל העגלות במשכן

|  |  |
| --- | --- |
| [=ציטוט המשנה:] שתי גזוזטראות כו' [=זו כנגד זו ברשות הרבים, המושיט והזורק מזו לזו – פטור].  אמר רב משום רבי חייא: עגלות תחתיהן וביניהן וצידיהן רה"ר.  אמר אביי: בין עגלה לעגלה [=היה המרחק] כמלא ארך עגלה. וכמה ארך עגלה? ה' אמות.  ל"ל [=אורך עגלה 5 אמות]? בד' ופלגא סגי?  כי היכי דלא לידחקו קרשים.  אמר רבא: צידי עגלה כמלא רחב עגלה. וכמה רחב עגלה? שתי אמות ומחצה.  למה לי [=רוחב של שתי אמות ומחצה]? באמתא ופלגא סגיא!?  כי היכי דלא לידדו קרשים. | בין עגלה לעגלה - שבצדה ה' אמות כמלא אורך העגלה:  למה לי - אורך העגלה ה' אמות:  בארבע ופלגא סגי - שאם מסדרן על רחבן אינו מסדר על ה' אמות יותר מג' והרי בארבע ומחצה יכול לסדרן ואי מסדרן בחודן יותר מד' לא יסדר מפני הפסקת מקום הבריחים שבאמצע הסדרים ובפלגא אמה נמי תסגי ליה:  דלא לידחקו - אם בא לסדרן על רחבן:  צדי עגלה - חלל שבין דפנות לאופנים ועובי הדופן ועובי האופן:  כמלא רחב עגלה - שני הצדדים כמלא רחב חללה דהיינו אמה ורביע לכל צד:  למה לי - רחבה תרתי ופלגא אם מפני שאם יצטרך להושיב מן הקרשים לתוכה יכניס:  באמתא ופלגא סגי - וישכיבם בה על חודן:  כי היכי דלא לידדו קרשים - שלא יהיו הקרשים המוטלים לאורכן על דופנותיה לרחבן מדדין ונוטין לכאן ולכאן שאם מושבות הקרשים קצר מתוך שהן ארוכות ויוצאות לחוץ הרבה יכבד אחד מן הראשין כשהן מדדין בהליכתן ויפלו: |

### רשות הרבים במשכן

|  |  |
| --- | --- |
| אלא דקי"ל דרך רה"ר שש עשרה אמה, אנן דגמרינן לה ממשכן, דמשכן חמיסרי הואי!  אמתא יתירא הואי דהוה קאי בן לוי דכי משתלפי קרשים הוה נקיט להו: | **חמיסרי הויין** - שתי העגלות ההולכות זו בצד זו רחב כל אחת ה' אמות הרי י' וה' אמות ריוח שבין עגלה לעגלה הרי ט"ו.  ואם תאמר יותר מעשרים הן! שהרי הקרשים אורכן י' אמות והן מוטלות על גבי דופני עגלה לרחבה, נמצא אורך הקרשים הרי כ' אמה לבד מה שצריך למשוך קרשי כל עגלה ועגלה לצד החיצון של עגלה שלא יגיעו ראשי הקרשים זו בזו ומעכבין את הילוך העגלות?  אין זה תשובה, שהקרשים למעלה מעשרה הן שהעגלה גבוה י' ולגבי רה"ר לית לן למיחשב אלא מקום העגלות וריוח שביניהן שהוא למטה מי' דכל למעלה מי' לאו רה"ר היא, הלכך לא חשיב ליה:  **אמתא יתירתא הואי** - עוד צריך להיות ברחב הדרך עודף אמה שתתן חצי אמה לכאן וחצי אמה לכאן לשני צדדין החיצונות של ב' עגלות:  **דקאי בן לוי דאי משתלפי** - זו מזו ליפול לתוך אויר שביניהם:  **הוה נקיט להו** - נכנס לבין האויר אמה שביניהם ועומד בחצי אמה שיש בין העגלה לצדדין ומתקן את הסדר זו על זו שלא תפול העליונה וכל הדרך הוא מהלך אחורי העגלה וכשרואה אותן משתלפות אל תוך האויר רץ לתוך בליטת הקרשי' שבצדדין עד שמגיע לאמת האויר שביניהם ודוחק עצמו לעמוד בחצי אמה עד שיחזיר הנשלפת למקומה ועל סדרה: |

### משנה: חולית הבור

|  |  |
| --- | --- |
| [מתניתין](http://he.wikisource.org/wiki/%D7%9E%D7%A9%D7%A0%D7%94_%D7%A9%D7%91%D7%AA_%D7%99%D7%90_%D7%91)  חולית הבור [=העפר שמקיף כחומה מסביב לבור] והסלע שהן גבוהין עשרה ורחבן ארבעה, הנוטל מהן והנותן על גבן חייב.  פחות מכן פטור. | מתני'  **חולית הבור** - קרקע חפירת הבור נותנין סביבותיו להקיף כמין חומה כמו שאנו נותנין היקף עצים או אבן סביב פי הבור: |

### בור וחוליתה מצטרפין לעשרה

|  |  |
| --- | --- |
| גמ'  למה לי למיתני חולית הבור והסלע, ליתני הבור והסלע?  מסייע ליה לרבי יוחנן, דאמר ר' יוחנן בור וחוליתה מצטרפין לעשרה.  תניא נמי הכי: בור ברה"ר עמוקה י' ורחבה ארבעה אין ממלאין הימנה בשבת | גמ'  **למה לי למתני חולית הבור והסלע** - פשיטא לן דסלע נקט לענין גובהה, ובור לענין עומק שנוטל מתוכו ומוציא לרשות הרבים, דאי לענין גובהה כגון למוריד מחוליא למטה וכגון דרחבה ארבע למה לי למיתניא כלל? הא תנא ליה סלע! אלא ודאי למוציא מתוך אוגני בור נקט לה וכיון דהכי הוא חוליא למה לי ליתני הבור לעומק והסלע לגובה:  **מצטרפין לעשרה** - לשויה הבור רה"י היחיד ואם הוציא מתוך אוגן חוליא חייב: |

## תוספות מסכת שבת דף צט עמוד א

שתי גזוזטראות כו' - מיירי שסתום למטה בשום דבר ואין גדיים בוקעים תחתיהם או שיש מחיצות למעלה מן הגזוזטרא דתו לא חיישינן לבקיעת גדיים וכן עגלות היו רה"י אף על פי שתחתיהם רה"ר לפי שיש מגוף העגלה עד למעלה מן הקרשים הרבה יותר מעשרה.

בין עגלה לעגלה כמלא אורך עגלה - לסימנא בעלמא נקטיה ואגב אורחא קמ"ל דאורך עגלה חמש אמות.

כי היכי דלא לידחקו קרשים - פרש"י אם באת לסדרן על רוחבן וקשה דהא מסיק לעיל דמנח להו אחודן אלא נרא' לפרש דלא לידחקו קרשים אף על גב דדי היה בארבע וחצי לטבעות שהן זו כנגד זו והיו שם אטבעי כדמפרש שהן גלוא"ש מכל מקום מפני כובדן משתרבבים ודוחקין זה לזה אם לא שיש ריוח גדול ביניהם ורחוקין.

למה לי באמתא ופלגא סגי - לשיטת רש"י ששתי עגלות היו מפורקות זו מזו ויש הפסק ביניהם ה' אמות וכל אחת טעונה לבד משוי של קרשים קשה דהיאך יכולין קרשים שכל כך כבדין שאורכן עשר אמות ורוחבן אמה וחצי ועוביין אמה לעמוד על ב' אמות ומחצה רוחב ועוד דפריך באמתא ופלגא סגי איך יכול כ"כ כובד גדול לעמוד באמתא ופלגא וכל שכן למ"ד כלין והולכין עד כאצבע שלא היו יכולין לעמוד ועוד היאך היו יכולים שתי עגלות להלך זו בצד זו בט"ו אמות א"כ היו הקרשים נוקשין זה בזה ועוד שצריך לומר לפירושו שהקרשים היו נוטים על האהלים או על החצרות מלמעלה מי' מכל צד ב' אמות ומחצה כמו שפי' בקונטרס בעצמו שהרי אורך שני הקרשים הוא כ' אמה ורה"ר אינו רוחב כי אם ט"ז אמה ועוד מנלן דשתי עגלות היו הולכות זו בצד זו למילף שיהא רה"ר ט"ז אמה שמא היו הולכות כולן זו אחר זו והיה רה"ר קטן או ארבעתן יחד והיה רה"ר גדול הרבה ונראה לר"ת ששתי עגלות היו מחוברות יחד שהיה שם עץ ארוך ט"ו אמה והיו בה ארבע אופנים כמו לשתי עגלות ושתי תיקוני דפנות כמו לשתי עגלות ובין עגלה כמו אורך עגלה פירוש בין דופן עגלה זו לדופן עגלה זו ה' אמות וצידי העגלה כמלא רוחב העגלה מכל צד וצד דבין דופן העגלה עם האופן שתי אמות ומחצה ולא כפירוש הקונטרס שפי' אמה ורביע לכל צד ורוחב שתי העגלות עם צידיהן ט"ו אמה ומדופן עגלה זו החיצון לדופן עגלה זו החיצון י' אמות באורך הקרש והיה משכיב הקרש על שתי דופני העגלות ושתי עגלות אחרות לפניהן שאם היו הולכות זו אצל זו היו נוקשות זו בזו וזו אחר זו היו הולכות יפה והשתא פריך שפיר באמתא ופלגא סגי דהואיל ועל שתי העגלות היה משכיבן הוה ס"ד דלא לידדו ומשני דאפילו הכי מידדו.

אמתא יתירא הואי - בצד העגלה דהוי קאי בה בן לוי וצריך לו אמה דגברא באמתא יתיב כדאמר בפ"ק דסוכה (ד' ז:) גבי סוכה העשויה ככבשן ואף על פי שפעמים היה הולך מצד זה ופעמים מצד זה מ"מ היה די לו באמה אחת שמאיזה צד שהיה רוצה ליכנס היה מטה העגלה לצד אחר והיה נכנס בין האהל לעגלה ומתקנם אף על פי שהיה רחוק מן הקרשים שתי אמות ומחצה כשיעור צד העגלה מכל מקום היה יכול להושיט ידו שם ולתקן או על ידי מקל או על ידי שום דבר.

מסייע ליה לר' יוחנן דאמר בור וחולייתה מצטרפין לעשרה - וא"ת ומה צריך למתני' לאשמעינן הא תנינא חדא זימנא בפרק בתרא דעירובין (ד' צט:) בור ברה"ר וחולייתו גבוהה י' טפחים חלון שעל גביו ממלאין ממנו בשבת ומוקי רבי יוחנן בגמרא בסמוכה לה וקא משמע לן דבור וחולייתה מצטרפין לעשרה ויש לומר דדרך תנא להשמיענו בקוצר אף על גב שכבר השמיענו במקום אחר כדאמרינן בריש ברכות (דף ב.) מילתא אגב אורחיה קמ"ל דהעריב שמשו אוכל בתרומה אף על גב דמשנה שלימה היא במס' נגעים (פי"ד מ"ג) העריב שמשו אוכל בתרומה וכהנה רבות בהש"ס אי נמי מיתורא דמתניתין שמעינן דמצטרפין לארבעה ולהשתמש על גבה מיירי משום דמנח עליה מידי ומשתמש כדאמרינן בפרק חלון (עירובין דף עח:) ומיירי כשהחוליא גבוה עשרה דבאינה גבוה י' לא מיחייב נוטל ונותן על גבה והשתא אתי שפיר הא דקתני במתניתין גבוהין עשרה והא דנקט נמי על גבן ואי מתניתין להצטרף לעשרה קאמר ואין החוליא גבוה עשרה לא אתי שפיר הא דקתני גבוה עשרה והנותן על גבן נמי אינו חייב כשמניח על גב החוליא כשאינה גבוה עשרה.

# דף צט עמוד ב

|  |  |
| --- | --- |
| אלא אם כן עשו לה מחיצה גבוה עשרה טפחים, ואין שותין הימנה בשבת אלא אם כן הכניס לה ראשו ורובו.  ובור וחוליתה מצטרפין לעשרה. | **מחיצה עשרה** - שיהא הממלא עומד לפנים מן המחיצה וממלא.  **ואין שותין הימנה** - לעמוד על שפתה ולשאוב בכלי ולהכניס ראשו לחללה ולשתות, כדתנן: לא יעמוד אדם ברשות הרבים וישתה ברשות היחיד, שמא ימשוך הכלי אצלו.  **אלא אם כן הכניס ראשו ורובו** - למקום שהוא שותה. |

### זרק מרשות הרבים לעמוד

|  |  |
| --- | --- |
| בעא מיניה רב מרדכי מרבא: עמוד ברשות הרבים גבוה עשרה ורחב ארבעה, וזרק ונח על גביו מהו? מי אמרינן: הרי עקירה באיסור, הרי הנחה באיסור, או דילמא כיון דממקום פטור קאתיא [=החפץ אל העמוד, שבדרך עבר מעל באויר גבוה מעשרה העמוד והאויר שם הוא מקום פטור] - לא? | הרי עקירה באיסור - מרשות הרבים.  הרי הנחה באיסור - ברשות היחיד.  ממקום פטור קאתיא - שאי אפשר שלא הגביה תחילה למעלה מן העמוד, שהוא מקום פטור, שאינו אויר רשות הרבים, ואויר רשות היחיד נמי לא הוי, דכי אמרינן רשות היחיד עולה עד לרקיע - הני מילי כנגד רשות היחיד, אבל האי - מקמי דלימטי לאויר עמוד אגבהיה למעלה מעשרה. |
| אמר ליה: מתניתין היא.  אתא שייליה לרב יוסף, אמר ליה: מתניתין היא.  אתא שייליה לאביי, אמר ליה: מתניתין היא.  אמר להו: כולכו ברוקא דהדדי תפיתו!  אמר ליה: ואת לא תסברא? והתנן: הנוטל מהן ונותן על גבן - חייב!  אמר להו: דילמא מתניתין במחט [=שאינה גבוהה].  מחט נמי, אי אפשר דלא מדליא פורתא!  דאית ליה [=לסלע] מורשא, אי נמי: דרמיא בחריצה. | מתניתין היא - הנוטל מהן והנותן על גבן - חייב.  ברוקא דהדדי תפיתו - כולכם רוק אחד אתם רוקקים.  ואת לא תסברא - דמתניתין היא.  במחט - דאינה גבוהה.  דאית לה - לסלע מורשא נמוך מעשרה, וכיון דכולה גבוהה עשרה בר מההיא מורשא, ואיהו לא הוי מקום חשוב - הוי ליה חורי רשות היחיד.  אי נמי דרמיא - מחט בחריץ שבסלע שבראשו, ולא נפל מלמעלה מעשרה, אלא לתוך עשרה. |

### כותל המקיף כרמלית

|  |  |
| --- | --- |
| אמר רב מישא, בעי רבי יוחנן: כותל ברשות הרבים גבוה עשרה ואינו רחב ארבעה, ומוקף לכרמלית [=כותל זה מקיף בקעה שהיתה לפני כן כרמלית], ועשאו רשות היחיד, וזרק ונח על גביו, מהו? מי אמרינן: כיון דאינו רחב ארבעה - מקום פטור הוא, או דילמא: כיון דעשאו [=הכותל לכרמלית] רשות היחיד - כמאן דמלי דמיא.  אמר עולא: קל וחומר: לאחרים עושה מחיצה - לעצמו לא כל שכן?  איתמר נמי, אמר רבי חייא בר אשי אמר רב, וכן אמר רבי יצחק אמר רבי יוחנן: כותל ברשות הרבים גבוה עשרה ואינו רחב ארבעה ומוקף לכרמלית ועשאו רשות היחיד, הזורק ונח על גביו - חייב, לאחרים עושה מחיצה - לעצמו לא כל שכן? | מוקף לכרמלית - בכותל זה הקיפו בקעה שהיתה כרמלית ועל ידו נעשית רשות היחיד כגון שהוקף לדירה או לא הקיפו בו אלא בית סאתים.  וזרק - מרשות הרבים ונח על ראשו, מהו.  או דילמא כיון - דכותל זה עשאה לכרמלית זו רשות היחיד.  כמאן דמלי דמיא - והוי אצל ראשו כארעא סמיכתא כל החלל.  לאחרים - כל החלל עשאו רשות היחיד.  לעצמו לא כל שכן - ראש הכותל. |

### עקר חוליא והשלים לעשרה

|  |  |
| --- | --- |
| בעי רבי יוחנן: בור תשעה, ועקר ממנה חוליא והשלימה לעשרה, מהו? עקירת חפץ ועשיית מחיצה בהדי הדדי קאתו - ומיחייב, או לא מיחייב?  ואם תימצי לומר: כיון דלא הוי מחיצה עשרה מעיקרא - לא מיחייב, בור עשרה ונתן לתוכה חוליא ומיעטה מהו? הנחת חפץ וסילוק מחיצה בהדי הדדי קאתו - מיחייב, או לא מיחייב? | **ועקר ממנה חוליא** - והניחו ברשות הרבים, מי מיחייב אף על גב דמקמי עקירה לאו רשות היחיד הוה, בשעת עקירה מיהא רשות היחיד הוה.  **וסילוק מחיצה** - בהנחה זו נסתלקה מחיצת הבור שנתמעטה מעשרה מי מהני האי מיעוטא למיפטריה או לא. |
| תיפשוט ליה מדידיה, דתנן: הזורק ארבע אמות בכותל, למעלה מעשרה טפחים - כזורק באויר, למטה מעשרה - כזורק בארץ. והזורק בארץ ארבע אמות - חייב. והוינן בה: והא לא נח! ואמר רבי יוחנן: בדבילה שמינה שנינו [=שנדבקת לכותל]. ואמאי? הא קא ממעט מארבע אמות!  התם - לא מבטל ליה [=לדבילה אל הקיר], הכא - מבטל ליה. | בדבילה שמינה - שנדבק בפני הכותל.  ואמאי - מיחייב, הא מתניתין ארבע אמות קתני, ואפילו מצומצמות, וכי נח בפני הכותל - נתמעט הזריקה מארבע אמות כדי מקום הדבילה, וקתני חייב, כיון דמעיקרא ארבע אמות הוה.  התם לא מיבטיל ליה - דבילה, הלכך לאו מיעוט הוא. |
| בעי רבא: זרק דף ונח על גבי יתידות [=דקות שהיו גבוהות עשרה ולא רחבות ארבעה, ודף זה רחב ארבעה ועשאו רשות היחיד], מהו?  מאי קמיבעיא ליה - הנחת חפץ ועשיית מחיצה בהדי הדדי קאתו? היינו דרבי יוחנן!  כי קמיבעיא ליה לרבא - כגון דזרק דף וחפץ על גביו, מאי? כיון דבהדי הדדי קאתו - כהנחת חפץ ועשיית מחיצה דמי, או דילמא: כיון דלא אפשר דלא מידלא [=מתרומם החפץ] פורתא והדר נייח - כעשיית מחיצה והנחת חפץ דמי?  תיקו. | על גבי יתידות - דקות, שהיו גבוהות עשרה ואין רחבות ארבעה, ודף זה רחב ארבעה - עשאו רשות היחיד.  מהו - להתחייב בזריקה זו.  **וחפץ על גביו** - ואם תימצי לומר הוא: אם תימצי לומר כר' יוחנן, דהנחת חפץ ועשיית מחיצה בהדי הדדי לא מיחייב - הכא ודאי אדף לא מיחייב, מיהו אחפץ מהו לחיובי דלא אפשר דלא מידלי - החפץ מעל הדף בשעת הנחת הדף, והדר נייח.  **כעשיית מחיצה** - ברישא, והדר הנחת החפץ דמי - חייב, דבשעת הנחתו כבר נעשה דף רשות היחיד. |

### אגוז בכלי שעל המים

|  |  |
| --- | --- |
| אמר רבא: פשיטא לי: מים על גבי מים - היינו הנחתן, אגוז על גבי מים - | היינו הנחתן - ואם נטל מקצתן והוציא - הוה עקירה. |

## תוספות מסכת שבת דף צט עמוד ב

אלא אם כן עשו לה מחיצה גבוה י' טפחים - אבל פסין לא מהני אלא בבאר מים חיים או בור הרבים כדתנן בפרק עושין פסין (עירובין דף כב:) אבל בור היחיד עושין לו מחיצה כו' ודווקא עמוק י' ורוחב ארבע דהוי רה"י אבל פחות מיכן דהוי כרמלית לא החמירו כל כך ומשתרי שפיר בפסין, הרב פור"ת.

או דילמא כיון דממקום פטור קא אתיא לא - ואם תאמר ומאי קמיבעיא ליה תיפשוט מדתניא בפ"ק (דף ו.) המוציא מחנות לפלטיא דרך סטיו חייב ואחד המושיט ואחד הזורק חייב ואמרינן לעיל (דף צב.) המוציא משוי למעלה מעשרה חייב ומפרש הרב פור"ת דדוקא כשפסק כחו במקום פטור קמיבעיא ליה כגון שזרק למעלה מי' כנגד אויר רה"ר וירד האבן באלכסון ונחה על העמוד דירידה זו אינו מכחו הראשון אלא כח כחו היא וכיון דממקום פטור קא אתיא יש הפסק בין עקירה ראשונה להנחה אבל אם זרק ממש כנגד העמוד שלא הלכה באלכסון כלל אלא הלכה מכחו עד העמוד ודאי חייב ודווקא בזורק מבעיא ליה כדפי' אבל מוציא ומכניס פשיטא ליה דחייב והא דמייתי ראיה מהנושא והנותן ע"ג חייב היינו משום דמשמע ליה דמיירי בכל ענין בין בזורק בין במושיט כדתניא ברישא הזורק פטור והמושיט חייב והשתא לא דמי למוציא מחנות לפלטיא דרך סטיו דהתם מכחו בא לרה"ר.

ומוקף לכרמלית ועשאו רה"י - אומר ר"י דמשמע דדוקא מוקף לכרמלית דכיון דמוקף לכרמלית אין כ"כ סברא שיעשה רה"י מטעם דלאחרים עושה מחיצה אבל מוקפת לרה"ר ועשאו רה"י פשיטא דלעצמו נמי מהני ומשום חורי רה"י ליכא לחיוביה כמו רמיא בחריצא דלעיל דלא ניחא תשמישתיה לבני רה"י כולי האי על הכותל.

לאחרים עושה מחיצה כו' - גבי חוליא דבור לא שייך למימר הכי ליחייב המשתמש מרה"ר על גבה כיון שאין החוליא עצמו גבוה י'.

ואמאי והא קא ממעט מארבע אמות - פירש בקונטרס דמשמע ליה דמיירי אפילו בד' אמות מצומצמות שעובי הדבילה ממעט מד' אמות וקשה לר"י דבענין זה אין נראה שיתחייב כיון שאיגודו בפנים כמו מוציא חצי קופה לרה"ר דאינו חייב עד שיוציאנה כולה לחוץ דאטו אם זרק אדם רומח וכל דבר ארוך כל שהוא יתחייב כיון שראשו אחד יצא חוץ לד' אמות ואם בזורק ד' אמות הכי גמירי לה שיתחייב בכה"ג א"כ היכי פשיט מינה ועוד דאמאי משמע ליה טפי בהאי דזרק ארבע אמות בכותל דהוו מצומצמות משאר ארבע אמות השנויות בכל הש"ס ונראה לר"י דמיירי הכא שזרק חוץ לארבע אמות כמו בכל מקום והכי פריך והא קא ממעט מד' אמות שמקום הדבילה נתבטלה מתורת רשות הרבים שבטל לכותל והרי הוא ככותל עב ולא הוי עוד על גביו רשות הרבים ואם זרק מחט או קוץ ד' אמות ונח על הדבילה או נתקע בתוכו היה פטור דהרי מקום הדבילה נתמעט מדין רשות הרבים ואפ"ה חייב הואיל ובתחילת הזריקה עד קודם הנחה היה שם רה"ר עליו והנחה ומיעוט רה"ר בהדי הדדי קא אתו והכא נמי הוה לן למימר הנחה וסילוק מחיצה בהדי הדדי קאתו ומשני התם לא מבטלי ולהכי לא מבטל רה"ר.

זרק דף כו' הנחת חפץ ועשיית מחיצה כו' - וא"ת אפילו ליכא בקיעת גדיים היכי חשוב לשוייה תחתיו רה"י מ"ש מטרסקל ועמוד ברה"ר גבוה י' ורחב ד' ואין בעיקרו ד' דאמרינן (לקמן דף קא.) זרק ונח על גביו חייב משמע דוקא על גביו אבל תחתיו לא ואומר ר"י כגון שיש שתי מחיצות של יתידות ובשלישית אמרינן פי תקרת דף יורד וסותם.

# דף ק עמוד א

|  |  |
| --- | --- |
| לאו היינו הנחתן. [=ואם נטל את האגוז משם לא נחשב עקירה].  בעי רבא: אגוז בכלי וכלי צף על גבי מים מהו? מי אמרינן: בתר אגוז אזלינן - והא נייח, או דילמא: בתר כלי אזלינן, והא לא נייח?  תיקו. | לאו היינו הנחתן - ואם נטלו משם לאו עקירה היא. |

### שמן על גבי יין

|  |  |
| --- | --- |
| שמן על גבי יין - מחלוקת רבי יוחנן בן נורי ורבנן. דתנן: שמן [=של תרומה] שצף על גבי יין, ונגע טבול יום בשמן - לא פסל אלא שמן.  רבי יוחנן בן נורי אומר: שניהם חיבור זה לזה. | **שמן על גבי יין** - לענין שבת, מחלוקת ר' יוחנן בן נורי ורבנן.  דתנן שמן - של תרומה.  **שצף על גבי יין** - של תרומה, משום הכי נקט טבול יום, משום דפוסל ואינו מטמא, הלכך לא פסל אלא שמן בלבד דלאו חיבור הוא למיהוי כחד, ואילו הוה טמא - הוה מטמא ליה לשמן, ושמן פסל ליה ליין.  שניהם חיבור - דהוי כחד, ונפסל אף היין, ולענין שבת נמי, לרבנן הוה ליה כאגוז על גבי מים, ולר' יוחנן הוה ליה כמים על גבי מים. |

### זרק מחצלת לבור

|  |  |
| --- | --- |
| אמר אביי: בור ברשות הרבים עמוקה עשרה ורחבה שמנה, וזרק לתוכה מחצלת – חייב [=שהרי העביר מרשות הרבים לרשות היחיד], חילקה במחצלת [=העמיד את המחצלת במאונך באמצע הבור] – פטור [=שהרי כעת בכל אחד מחלקי הבור אין רוחב ארבעה טפחים, ואינו נחשב מקום רשות היחיד].  לאביי דפשיטא ליה דמחצלת מבטלא מחיצה - כל שכן חוליא [=המוזכרת לעיל, שעקר חוליא והניח בתוך הבור] דמבטלא מחיצה, לרבי יוחנן דמיבעיא ליה חוליא - מחצלת פשיטא דלא מבטלא מחיצתא. | וזרק לתוכה מחצלת - משום סיפא נקט ליה, דבעי למימר: חלקה במחצלת פטור, לאשמעינן דהנחת חפץ וסילוק מחיצה בהדדי פטור, והכא סילוק מחיצה, דזיל הכא ליכא ארבעה, וזיל הכא ליכא ארבעה, דבצר ליה עובי מקום מחצלת.  כל שכן חוליא - דסילוק מחיצה ודאי הוא דמבטיל לה.  לר' יוחנן מחצלת פשיטא ליה דלא מבטלה - דאי נמי אמרינן סילוק מחיצה והנחת חפץ כי הדדי פטור, הכא - חייב, דלא מבטל ליה, הלכך לאו סילוק מחיצה היא. |

### בור מלא מים נחשב רשות היחיד

|  |  |
| --- | --- |
| ואמר אביי: בור ברשות הרבים עמוקה עשרה ורחבה ארבעה מלאה מים וזרק לתוכה – חייב [=כי הבור נחשב רשות היחיד, למרות שמלא מים. ואם הבור] מלאה פירות וזרק לתוכה – פטור [=והפירות ממלאים ומבטלים את מחיצות הבור].  מאי טעמא? מים לא מבטלי מחיצתא, פירות מבטלי מחיצתא [=ונחשב כאילו הבור מלא עפר].  תניא נמי הכי: הזורק מן הים [=שנחשב כרמלית] לאיסרטיא [=שהיא רשות הרבים], ומן האיסרטיא לים – פטור.  רבי שמעון אומר: אם יש [=בים] במקום שזרק [=בור] עמוק עשרה ורחב ארבעה – חייב [=כי הוא נחשב רשות בפני עצמו, ואינו חלק מהים. ומכאן רואים שהמים לא מבטלים את המחיצה]. | וזרק לתוכה - מרשות הרבים מידי דנייחא, כגון אבן או מים.  חייב - ולא אמרינן כיון דמלא הוא לא הוי רשות היחיד, דמבטל להו מחיצות.  מלאה פירות - פטור, דבטיל מחיצות כאילו מלאוה עפר.  תניא נמי הכי - דמים לא מבטלי מחיצה.  מן הים לאיסרטיא - מכרמלית לרשות הרבים פטור.  איסרטיא - הוא סרטיא.  ר' שמעון אומר אם יש - בים, במקום שזרק גומא מיוחדת לבדה עמוקה עשרה ורחבה ארבעה - רשות היחיד לעצמה היא, ולא הוי כשאר ים, אף על גב דים נמי עמוק הוא, וממילא שמעינן מדר' שמעון דמים לא מבטלי מחיצה. |

### משנה: הזורק ארבע אמות בכותל

|  |  |
| --- | --- |
| משנה.  הזורק ארבע אמות בכותל, למעלה מעשרה טפחים - כזורק באויר, למטה מעשרה טפחים - כזורק בארץ.  הזורק בארץ ארבע אמות - חייב. |  |
| גמרא.  והא לא נח!  אמר רבי יוחנן: בדבילה שמינה שנינו [=שנדבקה לכותל]. |  |

### נח בחור כל שהוא

|  |  |
| --- | --- |
| אמר רב יהודה אמר רב אמר רבי חייא: זרק למעלה מעשרה והלכה ונחה בחור כל שהוא - באנו למחלוקת רבי מאיר ורבנן. לרבי מאיר דאמר חוקקין [=מחשיבים כאילו חקוק] להשלים – מיחייב [=ורואים את החור כאילו רחב ארבעה טפחים], לרבנן דאמרי אין חוקקין להשלים - לא מיחייב.  תניא נמי הכי: זרק למעלה מעשרה, והלכה ונחה בחור כל שהוא - רבי מאיר מחייב, וחכמים פוטרין. | גמרא.  **ר' מאיר ורבנן** - דאיפליגו בחוקקים להשלים בפרק קמא דיומא (יא, ב), ובעירובין (יא, ב), לר' מאיר דאמר חוקקין להשלים במקום שיש כדי לחוק - הכא חייב, דרואין החור כאלו הוא ארבע. |

### תל המתלקט

|  |  |
| --- | --- |
| אמר רב יהודה אמר רב: תל המתלקט עשרה מתוך ארבע, וזרק ונח על גביו - חייב.  תניא נמי הכי: מבוי ששוה לתוכו [=בתוך המבוי אין שיפוע] ונעשה מדרון לרשות הרבים, או שוה לרשות הרבים ונעשה מדרון לתוכו - אותו מבוי אינו צריך לא לחי ולא קורה.  רבי חנינא בן גמליאל אומר: תל המתלקט עשרה מתוך ארבע, וזרק ונח על גביו - חייב. | **תל המתלקט** - שהוא מדרון, והולך ומתלקט מעט מעט עד שמגביה עשרה מתוך ארבע אמות - הרי הוא כאלו זקוף כולו, והוי רשות היחיד במקום גובהו, ואם זרק מרשות הרבים ונח על גביו – חייב.  ודוקא נקט מתוך ארבע אמות, דאי מתוך חמש - הרי הוא כשאר רשות הרבים, דניחא תשמישתיה להילוך.  **ונעשה מדרון לרשות הרבים** - שהיה קרקע המבוי גבוה מקרקע רשות הרבים והוצרך לשפע אצל פתחו לצד רשות הרבים, או שהיה שוה לרשות הרבים ונעשה מדרון לתוכה - שהיה רשות הרבים גבוה מקרקע המבוי, וכניסת המבוי נמי מן הפתח ולפנים גבוה כקרקע רשות הרבים ברחב אמה או חצי אמה, ואחר כך הוא נעשה מדרון לצד דופן האמצעי.  **אותו מבוי אינו צריך לחי** - דאותו גובה שבצד הפתח הוה ליה מחיצה, אף על פי שהוא משפע והולך. |

### משנה: זרק לתוך ארבע אמות

|  |  |
| --- | --- |
| משנה.  זרק [=חפץ ברשות הרבים] לתוך ארבע אמות ונתגלגל חוץ לארבע אמות – פטור. [=שכן לא התכוין לזרוק ארבע אמות ברשות הרבים].  חוץ לארבע אמות ונתגלגל [=חזרה] לתוך ארבע אמות - חייב. | משנה.  **זרק חוץ לארבע אמות ונתגלגל כו' חייב** - לא שנפל לארץ, דאם כן לא צריכא למימר, אלא שהרוח גלגלתהו מן האויר לתוך ארבע אמות. |
| גמרא.  והא לא נח [=חוץ לארבע אמות, ומדוע חייב בסיפא]?  אמר רבי יוחנן: והוא שנח על גבי משהו [=ואחר כך נתגלגל חזרה לתוך ארבע אמות].  תניא נמי הכי: זרק חוץ לארבע אמות ודחפתו הרוח [=בעודו באויר] והכניסתו, ואף על פי שחזרה והוציאתו - פטור.  אחזתו הרוח משהו [=עכבתו במקומו מעט], אף על פי שחזרה והכניסתו - חייב. | גמרא.  **והא לא נח** - חוץ לארבע, ואמאי אזלינן בתרה.  **שנח על גבי משהו** - שעמד קצת, ואחר כך נתגלגל, והוא הדין אם אחזתו הרוח באויר ועכבתו מעט, ואחר כך הכניסתו, דחשיב נמי הנחה אם בתוך שלשה הוא.  **ודחפתו הרוח** - בעודו באויר.  אחזתו משהו - הרוח עכבתו במקומו מעט. |

### האם תוך שלשה נחשב כמונח

|  |  |
| --- | --- |
| אמר רבא: תוך שלשה לרבנן [=החולקים על ר' עקיבא ואינם סוברים קלוטה כמי שהונחה] צריך הנחה על גבי משהו.  יתיב מרימר וקאמר לה להא שמעתא.  אמר ליה רבינא למרימר: | לרבנן - דפליגי עליה דר' עקיבא בזורק מרשות היחיד לרשות היחיד ורשות הרבים באמצע, דלית להו קלוטה כמי שהונחה - לא תימא בתוך שלשה מודו, אלא אפילו תוך שלשה נמי צריך שינוח, ואם עבר רשות הרבים כולה - פטור, ונפקא מינה נמי לזורק ארבע אמות, וכשבא לנוח והגיע לתוך שלשה נזכר שגגתו, עד שלא נח פטור, כדאמרינן במתניתין (/שבת/ קב, א): עד שתהא תחלתו וסופו שגגה, ולא אמרינן: עד שלא נזכר הוה ליה מונח. |

## תוספות מסכת שבת דף ק עמוד א

פירות מבטלי מחיצתא - וא"ת ומ"ש מדבילה שמינה דאמרינן לעיל דלא מבטלי ואביי דהכא אית ליה שינויא דבדבילה שמינה שנו כדאמר בפ"ק (דף ז:) זימנין משני ליה בכותל דלית ביה חור ובדבילה שמינה כו' וי"ל דדבילה אינה עומדת כל כך להתבטל שם בכותל כמו שרגילין לבטל פירות בבור כעין תבואה אי נמי דבילה דבר מועט הוא ולא מבטלא אבל בור מלא פירות או חציו מבטל רה"י וה"ה דגרעין אחד או דבר מועט לא מבטל רה"י וא"ת היכי ממעטי הני פירות והא אמר בפרק חלון (עירובין עח:) כל דבר הניטל בשבת אינו ממעט ואפי' אי איירי הכא בטבל שאין ניטל בשבת מ"מ כיון דניטל מן התורה הזורק לתוכו אמאי פטור ואומר ר"י דמן התורה ממעט כל דבר ואפילו הניטל ומדרבנן הוא דגזרו דדבר הניטל אינו ממעט ולהכי לא קאמר מותר לזרוק בתוכו אלא קאמר הזורק לתוכו פטור משמע דאיסורא דרבנן איכא ואפילו בחריץ שבין שתי חצרות אמרו דדבר הניטל אינו ממעט אף על גב דהוי לקולא דלא אסרי אהדדי אבל ק"ק דבפרק חלון (שם) מייתי על בית שמילאוהו תבן דהוי לענין אהל דאורייתא.

והלכה ונחה בחור כל שהוא כו' - בחור מפולש איירי והאי חוקקין להשלים היינו לשוויה מקום ד' כדפי' בפ"ק (דף ז:).

והא לא נח - וא"ת מאי פריך והתניא לעיל (ד' צז.) תוך ג' ד"ה חייב אף על גב דלא נח ואין נראה לומר דאתוך ד' אמות קאי אמאי פטור הא לא נח וא"כ כשנח אחר כך חוץ לארבע יתחייב דהא [מתניתין] נמי הכי משמע דאחוץ לד' אמות פריך אמאי חייב וי"ל דפריך לרבא דאמר תוך שלשה לרבנן בעי הנחה ע"ג משהו.

אחזתו הרוח משהו כו' - פי' שעיכבתו ע"ג קרקע או אפי' באויר כדפי' בקונט' דחשיבה אחיזת הרוח כמונח על גבי משהו ונראה דע"ג קרקע אפי' לר' יהודה דהיינו רבנן דקאמר רבא דצריך הנח' מודה דלא בעינן כדפי' לעיל (דף פ.) ומיהו ק"ק דבסמוך מסקינן איפכא דמתגלגל כיון דאין סופו לנוח לאו כמונח דמי אבל האי כיון דסופו לנוח כמונח דמי וחזר ר"י לפרש דודאי רבי יהודה סבר כר"ע דקלוטה כמו שהונחה היכא דבעי שתנוח שם כי ההוא דפירקין אבל בההוא דפרק בתרא דעירובין (ד' צז:) היה קורא בספר דלא בעי שתפול שם בעי ר' יהודה הנחה על גבי משהו ורבא קאמר דרבנן דר"ע לית להו קלוטה כמו שהונחה דמיא בשום מקום אפי' רצונו שתנוח שם אפילו תוך ג' ולא ס"ל כברייתא דלעיל דקתני תוך ג' ד"ה חייב אלא סבר כברייתא דהכא דקתני אחזתו הרוח משהו ומתניתין נמי משמע דאיירי בנח משהו כדאוקי ר' יוחנן דומיא דרישא דקתני תוך ד' אמות פטור דאיירי בשנח דאי לאו הכי אמאי מיפטר ורב חלקיה בר טוביה דאמר לעיל תוך שלשה ד"ה חייב מוקי מתניתין בדלא נח ורישא דקתני פטור מיירי כגון שפסק כחו ומחמת הרוח נתגלגל חוץ לארבע.

# דף ק עמוד ב

|  |  |
| --- | --- |
| לאו היינו מתניתין, ואמר רב יוחנן: והוא שנח על גבי משהו! [=וניתן לדייק מדברי רבי יוחנן שאם לא נח אינו חייב, אפילו בתוך שלשה]  אמר ליה: מתגלגל קאמרת? מתגלגל אין סופו לנוח, אבל האי - כיון דסופו לנוח, [=ניתן לומר] אף על גב דלא נח כמאן דנח דמי, קא משמע לן. | לאו היינו מתניתין - דקתני: חוץ לארבע אמות ונתגלגל כו' חייב, ואמר ר' יוחנן: והא שנח, הא לא נח - לא, מדלא אוקמא ר' יוחנן כגון שבא לתוך שלשה.  מתגלגל קאמרת - דבר שהרוח מגלגלו באויר קאמרת.  כיון דסופו לנוח - ונזכר עד שלא נח, נימא כמונח דמי, דהא סופו לנוח וכבר בא לתוך שלשה. |

### משנה: הזורק בים ארבע אמות

|  |  |
| --- | --- |
| משנה.  הזורק בים ארבע אמות - פטור. [=הים לא נחשב רשות הרבים, שכן אין הרבים הולכים בו].  אם היה רקק מים ורשות הרבים מהלכת בו, הזורק לתוכו ארבע אמות - חייב.  וכמה [=עמוק] הוא רקק מים [=שאינו נחשב כרמלית]? פחות מעשרה טפחים.  רקק מים ורשות הרבים מהלכת בו, הזורק בתוכו ארבע אמות - חייב. | משנה.  וכמה הוא רקק מים - כמה עומקו, דנימא אכתי רשות הרבים הוא ולא נעשה כרמלית.  רקק - גרביל"א +חצץ+. |

### הכפילות במשנה

|  |  |
| --- | --- |
| גמרא.  אמר ליה ההוא מרבנן לרבא: בשלמא הילוך הילוך תרי זימני [=שנקט התנא פעמיים "רשות הרבים מהלכת בו"], הא קא משמע לן: הילוך על ידי הדחק - שמיה הילוך, [=אבל] תשמיש על ידי הדחק - לא שמיה תשמיש.  אלא רקק רקק תרי זימני למה לי? [=היה לתנא לנקוט דוגמה אחרת של הילוך על ידי הדחק!]  חד בימות החמה, וחד בימות הגשמים.  וצריכי, דאי תנא חדא הוה אמינא הני מילי בימות החמה - דעבידי אינשי דמסגי [=שהולכים בתוך הרקק] לאקורי נפשייהו [=ולכן נחשב רשות הרבים], אבל בימות הגשמים - לא. ואי אשמעינן בימות הגשמים - דכיון דמיטנפי לא איכפת להו, אבל בימות החמה - לא. | גמרא.  **הילוך הילוך** - דנקט תרי זימני "רשות הרבים מהלכת בו"; חד למימרא דאי אין רגילין להלך בו פטור, וכי רגילין להלך בו - חייב, ואף על גב דהילוך על ידי הדחק הוא, וחד לאשמעינן דדוקא הילוך על ידי הדחק שמיה הילוך, אבל תשמיש לרבים על ידי הדחק, כגון גומא תשעה ברשות הרבים, אף על גב דחזיא לאצנועי ביה כומתא וסודרא - לא הוי תשמיש למיהוי ההוא גומא רשות הרבים, כעמוד תשעה שהרבים מכתפין עליו, דאמרינן בפרק קמא דהוי רשות הרבים.  **אלא רקק תרי זימני למה לי** - לאשמעינן הילוך על ידי הדחק אחרינא. |
| אביי אמר: איצטריך, סלקא דעתך אמינא הני מילי [=שנחשב הרקק רשות הרבים] היכא דלא הוי [=הרקק ברוחב] ארבע אמות, אבל היכא דהוי ארבע אמות [=וקשה לעבור בתוכו] - אקופי מקפי ליה. | דלא הוי ארבע אמות - רחב, דלא טריחא להו מילתא לעבור בתוכו, ונוח לעבור מלהקיף ולילך לראשו שהוא כלה שם.  אבל היכא כו' - הדר תניא זימנא אחריתי לאיתויי הא. |
| רב אשי אמר: איצטריך, סלקא דעתך אמינא, הני מילי [=שנחשב רשות הרבים] היכא דהוה [=רחבו של הרקק] ארבעה [=אמות, ולכן עוברים בתוכו], אבל היכא דלא הואי ארבעה - מיפסעי פסעי ליה [=מדלגים מעליו ולא הולכים בתוכו, ולכן לא ייחשב רשות הרבים].  ואזדא רב אשי לטעמיה, דאמר רב אשי: האי מאן דזריק ונח אגודא דגמלא [=על לוח עץ של הגשר] – מיחייב [=למרות שאינו צמוד לשאר הלוחות, ויש שמדלגים עליו], שהרי רבים בוקעין בו. | הני מילי - דהוי רשות הרבים.  **היכא דהוי רחבו ארבע אמות** - דלאו אורחיה למפסעי, אלא עברי בגויה.  **אגודא דגמלא** - על דף שבגשר המוטל לרוחב הגשר כשאר הדפים, ומובדל מחבירו.  **חייב** - ואף על גב דאיכא דמיפסעו פסעי ולא מנחי כרעייהו עלה - איכא טובא דעברי עליה. |

### משנה: הזורק מן הים ליבשה

|  |  |
| --- | --- |
| משנה.  הזורק מן הים [=שהוא כרמלית] ליבשה [=שהיא רשות הרבים], ומן היבשה לים, ומן הים לספינה [=שהיא רשות היחיד], ומן הספינה לים, ומן הספינה לחבירתה - פטור.  ספינות קשורות זו בזו - מטלטלין מזו לזו.  אם אינן קשורות, אף על פי שמוקפות - אין מטלטלין מזו לזו. | משנה.  מן הים ליבשה - מכרמלית לרשות הרבים.  מן הים לספינה - מכרמלית לרשות היחיד.  מטלטלין מזו לזו - ובגמרא פריך: פשיטא.  שמוקפות - סמוכות זו לזו, כמו אין מקיפין שתי חביות (ביצה לב, ב).  אין מטלטלין מזו לזו - דמהפסק כרמלית מיפרשי מהדדי, ואנן מוקמינן לה בגמרא שהספינות של שני בני אדם, ועל ידי עירוב מטלטל מזו לזו, הלכך: כי מיפרשי ומפסקה כרמלית - בטל עירוב. |

### שאיבת מים מהים לספינה בשבת

|  |  |
| --- | --- |
| גמרא.  איתמר: [=הנוסע ב]ספינה [=בים, ורוצה לשאוב מים],  רב הונא אמר: מוציאין הימנה זיז כל שהוא, וממלא.  רב חסדא ורבה בר רב הונא אמרי: עושה מקום ארבעה וממלא.  רב הונא אמר: מוציא הימנה זיז כל שהוא וממלא - קסבר: כרמלית [=עד גובה עשרה] מארעא [=קרקעית הים] משחינן [=אנו מודדים], ואוירא [=שהוא למעלה מעשרה מאותה קרקעית] מקום פטור הוא [=וכך גם המים שבו], ובדין הוא דזיז נמי לא ליבעי, אלא כי היכי דליהוי ליה היכרא.  רב חסדא ורבה בר רב הונא אמרי: עושה מקום ארבעה וממלא - קסברי כרמלית משפת מיא משחינן, מיא ארעא סמיכתא [=וכל המים כרמלית], אי לא עביד מקום ארבעה - קא מטלטל מכרמלית לרשות היחיד. | גמרא.  ספינה - המפרש בספינה בים.  מוציא זיז כל שהוא - מדופני הספינה על המים, להיכר בעלמא, כדמפרש ואזיל.  וממלא - מן הים ומכניס לספינה.  מקום ארבעה - חלל ארבעה מוקף מחיצות קטנות, ומחיצה תלויה מתרת במים.  כרמלית מארעא משחינן - עשרה של אויר שנתנו חכמים לאיסור כרמלית, כדאמרינן בפרק קמא (שבת ז, א) ותופסת עד עשרה - מקרקעית הים משחינן להו, ואוירא שהוא למעלה מעשרה, ואפילו הן מים - הוי מקום פטור, הלכך: בהיתירא קא שקיל לכתחלה.  דליהוי ליה היכירא - לכרמלית גמורה.  ארעא סמיכתא היא - וכל המים כרמלית הן.  סמיכתא - עבה. |
| אמר ליה רב נחמן לרבה בר אבוה: ולרב הונא דאמר מוציא הימנה זיז כל שהוא וממלא, זימנין דליכא [=עומק] עשרה [=טפחים במים], וקא מטלטל מכרמלית לרשות היחיד!  אמר ליה: גמרינן, דאין ספינה מהלכת בפחות מעשרה.  והא מורשא [=ראש הספינה] אית לה! [=ויתכן שבאותה מורשא המים אינם גבוהים עשרה]  אמר רב ספרא: גשושי [=בני אדם הממשמשים בכלונסות את עומק המים] אזלי קמה. | זימנין דליכא - במים עמוקה עשרה, ואי נמי מארעא משחינן - כולה כרמלית היא.  גמירי אין ספינה מהלכת כו' - דכל היכא דתניא ספינה ולא תני עריבה - גדולה היא.  והא מורשא אית לה, גרסינן - ראש הספינה הולך ומגביה מן המים, ואפילו היו המים פחותין מעשרה - אין גוששת שם, ואם ממלא כנגד אותו מקום - מטלטל מכרמלית לרשות היחיד.  גשושי אזלי קמה - בני אדם ממשמשים בכלונסות את עומק המים, ואין מניחין לילך הספינה אלא במקום עמוק, שמא תמהר לילך ותשכון לארץ במקום מושבה. |

### ריקון שפכים מהספינה בשבת

|  |  |
| --- | --- |
| אמר ליה רב נחמן בר יצחק לרב חייא בר אבין: לרב חסדא ולרבה בר רב הונא, דאמרי: עושה מקום ארבעה וממלא, שופכין דידיה היכי שדי להו?  וכי תימא: דשדי להו באותו מקום - מאיסי ליה!  דשדי להו אדפנא דספינה.  והא איכא כחו [=שמוביל את המים הללו אל הים]?  כחו בכרמלית לא גזרו. | עושה לה מקום ארבעה - אלמא: כל המים כרמלית הן.  שופכין דידיה - מים רעים, כגון רחיצת כוסות וקערות.  מאיסי ליה - המים שימלא שוב דרך אותו מקום.  דשדי להו - בכל מקום שירצה על דופני הספינה, והן יורדין לים.  והא איכא כחו - נהי דלא זריק להדיא לים, מיהו מכחו הן באין לים. |
| ומנא תימרא?  דתניא: ספינה אין מטלטלין לא מתוכה לים ולא מן הים לתוכה. |  |

## תוספות מסכת שבת דף ק עמוד ב

עושה מקום ארבעה וממלא - פירש בקונטרס עושה מחיצות קטנות ואין נראה לר"ת ולר"י דהא תנן בפרק כיצד משתתפים (עירובין דף פז:) גזוזטרא שהיא למעלה מן המים אין ממלאין ממנה מים בשבת אא"כ עשו לה מחיצה גבוה י' כו' אלא עושה מקום היינו שיהיה הזיז רחב ארבע טפחים כדי שלא יהיו המחיצות עשויות לפחות מארבע ולמאן דשרי הכא בזיז כל שהוא לא תקשי דמוקי התם כשאין המים עמוקים י' אי נמי התם גזרינן שמא יעלה הים שירטון כדגזרינן בפרק קמא דעירובין (דף ח.) אבל ספינה לעולם אין מהלכת בפחות מי' ולא שייך למגזר.

גמירי דאין ספינה מהלכת למטה מי' - והא דקאמר בפרק מי שהוציאוהו (עירובין דף מג.) במהלכת ברקק התם מיירי בספינה קטנה אבל הכא בספינות גדולות שטוענין אותן ביותר ונשקעות הרבה במים ואין מהלכות בפחות מי' ומיהו צ"ל דאף הכלי שדולה בו ונשקע במים הוי למעלה מי' דאי לאו הכי היאך ממלא.

ודילמא מורשא אית לה - פירש ר"ח דילמא יש מורשא לקרקע שסמוך לספינה שהקרקע גבוה שם ואם יוציא דרך שם יהיה למטה מעשרה במקום מילואו כיון שהקרקע גבוה שם אבל רש"י דמפרש מורשא דספינה לא יתכן לשון ודילמא דגרסינן בכל הספרים וגרסינן והא מורשא אית לה.

כחו בכרמלית לא גזרו רבנן - והכי נמי משני בפרק תולין (לקמן דף קמא.) גבי האי מאן דסחי במיא כו' וק' לר"י דבפרק כיצד משתתפין (עירובין דף פח.) אמרי' גבי גזוזטרא שהיא למעלה מן המים לא שנו אלא למלאות אבל לשפוך אסור משום שהמים נדחין מכחו חוץ לארבע אמות אלמא כחו בכרמלית אסור ויש לומר דגזוזטרא פעמים שהיא סמוכה למקום שרה"ר מהלכת וגזרו כחו בכרמלית משום כחו ברשות הרבים אבל בספינה דלעולם הוי כחו בכרמלית לא גזרו.

# דף קא עמוד א

|  |  |
| --- | --- |
| רבי יהודה אומר: עמוקה [=הספינה] עשרה [=לתוכה, שהיא רשות היחיד] ואין [=שפתה] גבוהה עשרה [=מהמים, משום שמשוקעת בתוכם קצת] - מטלטלין מתוכה לים, אבל לא מן הים לתוכה.  מאי שנא מן הים לתוכה דלא? דקא מטלטלין מכרמלית לרשות היחיד, מתוכה לים נמי - קמטלטל מרשות היחיד לכרמלית?! אלא לאו [=מה שמטלטלים מתוכה לים הכוונה ששופך שפכים] אחודה [=והם יורדים דרך דפנותיה לים], ושמע מינה: כחו בכרמלית לא גזרו, שמע מינה. | עמוקה - הספינה.  עשרה - לתוכה, דהוה רשות היחיד.  ואין גבוה - שפתה עשרה מן המים, כגון שמשוקעת במים מכובד משאה.  מטלטלים מתוכה לים - דרך דופנותיה, כגון שופכין, כדמפרש ואזיל, דכחו בכרמלית לא גזרו.  אבל לא מן הים לתוכה - דאין תשמיש מן הים לתוכה דרך דפנות, שאם ימלא וישליך על הדפנות - ירדו לקרקעית הספינה, ולהכי נקט עמוקה עשרה, דאי אינה עמוקה עשרה - היא גופה כרמלית, ומטלטל להדיא אף מן הים לתוכה, ואין גבוהה נמי עשרה דוקא נקט, דאי גבוהה עשרה - מותר לטלטל מן הים לתוכה, דמכרמלית לרשות היחיד דרך מקום פטור קא מטלטל, דצריך להגביה את ידו למעלה מעשרה, ואף על גב דברשות דאורייתא מרשות הרבים לרשות היחיד מיחייב בכהאי גוונא (שבת ח, א) - כרמלית מיהא דרבנן היא, ולא גזור.  אלא לאו אחודה - שופך שופכים על חודה, והן יורדין דרך דפנותיה לים. |

### סירות עם תחתית צרה

|  |  |
| --- | --- |
| אמר רב הונא: הני ביצאתא [=סירות קטנות וצרות בקרקעיתן] דמישן אין מטלטלין בהן [=בתוכן] אלא בארבעה [=ואינן נחשבת רשות היחיד, כיון שאין ברוחבן למטה ארבעה טפחים].  ולא אמרן אלא שאין ב[=קצה התחתון שלהן שגבוה] פחות משלשה ארבעה, אבל יש בפחות משלשה ארבעה [=לפני שהגביה שלשה טפחים נעשה רחב ארבעה טפחים] - לית לן בה [=נחשב שיש קרקעית ברוחב ארבעה טפחים]. ואי מלינהו קני ואורבני - לית לן בה. | ביצאתא - ספינות קטנות וקצרות מלמטה עד כחודו של סכין, שקורין קוייט"י +סירה קטנה הרחבה מלמעלה וצרה מלמטה+.  אין מטלטלין בתוכן - דלאו רשות היחיד נינהו, שאין ברחבן ארבע מלמטה, לפיכך אין מחיצותיהן מחיצות.  ולא אמרן אלא - בשקצה שלהן גבוה שלש שאין רחב ארבעה למטה, בעוד שלא הגביה שלשה מקרקעיתו ואפילו יש ברחבו עשרה גובה לא משתרי, דכיון דתחתונות לאו מחיצה נינהו, הוה ליה תלויה.  אבל יש בפחות משלשה גובה רוחב ארבעה - שעד שלא הגביהו שלשה הרחיבו ארבעה, הרי הן כמי שקרקעיתן עולה עד כאן, ומחיצותיהן מחיצות.  אורבני - ערבה דקה.  ואי מלינהו - עד מקום רחבן הרי הן כשרות לטלטל, אם יש משפת רוחבן ולמעלה עשרה. |
| מתקיף לה רב נחמן: ולימא גוד אחית מחיצתא [=מהקצה העליון של הספינה כלפי מטה]!  מי לא תניא, רבי יוסי ברבי יהודה אומר: נעץ קנה ברשות הרבים ובראשו טרסקל, וזרק ונח על גביו - חייב. אלמא: אמרינן גוד אחית מחיצתא, הכא נמי נימא גוד אחית מחיצתא! | ולימא גוד אחית - מכנגד מדת רחבן העליון ולמטה, כאילו הן יורדות עד הקרקע מבחוץ.  טרסקל - אין עמוק עשרה, ואנו מודדים לו גובה עשרה, שמדת הקנה עולה לו בגובהו, והקנה אין רחב ארבעה, אלא שאנו אומרים במחיצות הטרסקל גוד אחית ונמצאו מקיפות את הקנה, והוו להו היקף המחיצות מן הקרקע ולמעלה לשוייה ראשו רשות היחיד, ואם זרק מרשות הרבים ונח על גביו - חייב. |
| מתקיף לה רב יוסף: ולא שמיעא להו להא דאמר רב יהודה אמר רב, ומטו בה משום רבי חייא, ותני עלה: וחכמים פוטרין! | ומטו בה - יש שמטין בדבר להכריע, ולומר שר' חייא אמר.  וחכמים פוטרין - אלמא: לא אמרינן גוד אחית להתיר מחיצה תלויה. |
| אמר ליה אביי: ואת [=רב יוסף] לא תסברא [=שבאופן זה אומרים גוד אחית מחיצתא]? והתניא: עמוד ברשות הרבים גבוה עשרה ורחב ארבעה ואין בעיקרו ארבעה ויש בקצר שלו שלושה, וזרק ונח על גביו - חייב. אלמא, אמרינן: גוד אחית מחיצתא, הכא נמי [=בביציתא דמישן נאמר:] גוד אחית מחיצתא! [=ומה שהבאת מטרסקל שפטרו חכמים -] מידי איריא? התם [=בטרסקל] הויא ליה מחיצה שהגדיים בוקעין בה [=ולכן חכמים פוטרים], הכא [=בספינה] הויא לה מחיצה שאין הגדיים בוקעין בה. | ואת לא תיסברא - דאמרינן כהאי גוונא.  ואין בעיקרו - רחב ארבעה.  ויש בקצר שלו שלשה - אותו קצר של עיקרו, שאינו רחב ארבעה - יש בו גובה שלשה, והיינו רבותא, דליכא למימר לבוד ממקום שכלה רחבו לקרקע - אפילו הכי הוי רשות היחיד.  דאמרינן גוד אחית מחיצה - סביב מחיצותיה מכנגד רחבה ולמטה, כאילו הוא כולו שוה.  הכא נמי - בביציתא דמישן, נמי נימא גוד אחית.  **מידי איריא התם כו'** - כולה אביי אמר לה לרב יוסף, דהא דמייתי ראיה וחכמים פוטרים - כלום ראיה היא לכאן?  הא דטרסקל דקפטרי רבנן, **משום דהויא מחיצה שהגדיים בוקעין בה** - מלמטה בארץ תחת מחיצות הטרסקל, שהם פשוטות להלן מן הקנה לכל צד, ובקיעת גדיים מעכבת מלמימר גוד אחית - שהרי עוברין תחתיה. אבל בספינה ליכא בקיעת גדיים, שאין לך עובר תחתיהן, וכן בעמוד [=שמתקצר והולך] אין דרך להתחכך בו ולעבור תחת שיפועו, שאינו אלא מעט. [=אבל בקנה שבראשו טרסקל אפשר לעבור מתחתיו]. |

### בקיעת דגים

|  |  |
| --- | --- |
| אמר ליה רב אחא בריה דרב אחא לרב אשי: גבי ספינה נמי, הא איכא בקיעת דגים! [=וכשם שבטרסקל סוברים חכמים שבקיעת גדיים מבטלת שם רשות היחיד, כך גם בספינה!]  אמר ליה: בקיעת דגים לא שמיה בקיעה.  ומנא תימרא?  דבעא מיניה רבי טבלא מרבין: מחיצה תלויה, מהו שתתיר [=לטלטל] בחורבה?  ואמר ליה: אין מחיצה תלויה מתרת | בקיעת דגים לא שמה בקיעה - לפי שאינן נראין.  בחורבה - שדרך להיות בה מחיצות שנפלו תחתיהן וקיימות מלמעלה ותלויות.  מהו שתתיר - לטלטל בחורבה, שלא תהא כפרוצה לרשות הרבים. |

## תוספות מסכת שבת דף קא עמוד א

רבי יהודה אומר עמוקה י' ואין גבוהה י' מטלטלין מתוכה לים - וא"ת היכי מייתי סייעתא מדרבי יהודה כיון דרבנן פליגי עליה ואור"י דבהא לא פליגי אלא בעמוקה י' וגבוה י' דרבנן סברי דמכרמלית לרה"י דרך מקום פטור אסור אף על גב דרשויות דרבנן ור' יהודה שרי אבל בעמוקה י' ואינה גבוהה י' לטלטל מתוכה לים לא פליגי עליה רבנן והכי איתא בתוספתא [פי"א] דספינה שבים גבוהה י' ועמוקה י' אין מטלטלין מתוכה לים ולא מן הים לתוכה ר' יהודה אומר אם עמוקה י' ואין גבוהה י' כו' וה"ק ר' יהודה בעמוקה י' וגבוהה י' לא מבעי' דמותר לטלטל טלטול גמור הואיל ודרך מקום פטור קא מטלטל אלא גם באינה גבוהה י' יש תקנה לטלטל כגון ע"י כחו כדמפרש הש"ס וקשה לר"י דהשתא לרבי יהודה שרי טלטול דרך מקום פטור ברשויות דרבנן ואפילו רבנן לא פליגי אלא בשאינו עושה הנחה במקום פטור ובפרק כיצד משתתפין (עירובין דף פז:) פריך לזעירי דאמר אסור להחליף דרך מקום פטור מכרמלית לרה"י ולזעירי קשיא פלוגתא דרשב"ג ורבנן דפליגי בהא ומשני לה והשתא הא תנאי דהכא דלא כוותיה וי"ל דמ"מ הני תנאי דהתם כיון דמצי לאוקמי כוותי' מוקים להו.

עמוקה י' ואין גבוהה י' - מהכא אין להקשות למ"ד לעיל מארעא משחינן דהכא מיירי בדליכא זיז כל שהוא להיכירא.

הני ביציתא דמישן - לפירש"י דמפרש שהן קצרות מלמטה קשה דכי היכי דבטיל מדין רה"י משום דלית בהו ד' ה"נ ליבטיל מדין כרמלית כדאמר בפ"ק (דף ז.) דאין כרמלית פחותה מד' ואקילו בה רבנן מקולי רה"י דאי הוי מקום ד' כרמלית ואי לא מקום פטור ועוד מאי פריך לימא גוד אחית מחיצה מה מועיל שיהא המחיצות מבחוץ כיון שמבפנים אין שם ריוח מקום ד' ולא ניחא תשמישם ודופן הספינה שבקצר מבטל גוד אחית כמו חלוקה במחצלת דלעיל ועוד למה לי מלינהו קני ואורבני אף על גב דלא מלאן כיון דיכול למלאות חשיב רה"י כדאמר בפרק חלון (עירובין דף עח.) משום דאי בעי מנח עליה מידי ומשתמש גבי מלאו כולו ביתידות ונראה כפר"ח דביציתא הם ספינות קטנות העשויות להלך באגמים ועל שם שמהלכות על בצעי המים קרי להו ביציתא ויש להם דפנות וקרקעית העשויות נסרים נסרים ויש חלל בין הנסרים והמים נכנסין שם ויושבין בה כמו במים והיא עשויה כך שאפילו תתהפך אינה נטבעת לעולם וקאמר רב הונא כיון שהיא פרוצה דינה ככרמלית ואין מטלטלין בה אלא בד' ולא אמרו אלא בזמן שאין בין נסר לנסר חלל פחות מג' אבל אם יש בין נסר לנסר חלל פחות מג' כלבוד דמי ואף על גב שהמים נכנסין בה לא חיישינן ונראה דל"ג שאין בפחות מג' ד' ואי מילא כל החלל קני ואורבני מותר לטלטל בכולה.

מתקיף לה רב נחמן - למה לך כולי האי לימא גוד אחית מחיצתא מי לא תניא רבי יוסי ברבי יהודה אומר וכו' אלמא רואין כאילו דופני הטרסקל יורדין עד עיקרו של קנה ה"נ רואין כאילו דופני הספינה עקומין ומסבבין הנסרים ונמצאו הנסרים מחוברין.

וזרק ונח על גביו חייב - למאי דס"ד השתא דאין חילוק בין מחיצה דמים לשאר מחיצות וס"ד נמי דלא פליגי רבנן עליה דרבי יוסי ברבי יהודה לא מצי לאקשויי אמאי הא תנן בפ' כיצד משתתפין (עירובין דף פז:) גזוזטרא שהיא למעלה מן המים אין ממלאין הימנה אא"כ עשו לה מחיצה י' מה צריך מחיצה י' בלא מחיצה י' תסגי כמו בטרסקל דדוקא על גביו חשיב ליה ר' יוסי ברבי יהודה רה"י אבל למטה לא דלהכי לא אהני גוד אחית אי נמי הא דבעינן גבי גזוזטרא מחיצה י' היינו לטלטל אבל לזרוק לא בעי מחיצה י' כמו בטרסקל והכא הכי פריך לימא גוד אחית דכי היכי דא"ר בר' יהודה גוד אחית כשאין שם מחיצה י' למיהוי רה"י להתחייב ה"נ בספינה שיש שם מחיצה י' אית לן למימר גוד אחית אף לטלטל.

ויש בקצר שלו ג' - פי' בקונט' גבוה ג' מן הארץ וקשה דאם הוא דק הרבה כמו קנה הוי כמו טרסקל ומבטלי בקיעת גדיים גוד אחית ונראה לר"י דהאי בקצר שלו ג' היינו שיש בעובי הקצר ג' דכיון שיש בעובי הקצר ג' ולמעלה רחב ד' שייך ביה גוד אחית.

ומנא תימרא דבעא מיניה ר' טבלא כו' - וא"ת אמאי לא פשיט טפי ממתני' דכיצד משתתפין (שם פז:) גזוזטרא שהיא למעלה מן המים וכו' דמשתרי במחיצה דלמעלה ואור"י דאי ממתניתין ה"א דה"ה אף בשאר מחיצות שאינן של מים מתרת מחיצה תלויה ולהכי מייתי מרבי טבלא דמפרש הטעם קל הוא שהקילו חכמים במים.

# דף קא עמוד ב

|  |  |
| --- | --- |
| אלא במים, קל הוא שהקילו חכמים במים.  ואמאי? הא איכא בקיעת דגים!  אלא שמע מינה: בקיעת דגים - לא שמה בקיעה. | **אלא במים** - כגון גזוזטרא שהיא למעלה מן הים דתנן בעירובין (פז, ב) דעושה מחיצה תלויה סביב וממלא, וכן בור שבין שתי חצרות וחלקו במחיצה תלויה מלמעלה - ממלא זה מכאן וזה מכאן, ואף על פי שלא עירבו (שם /עירובין/ פו, א).  **הא איכא בקיעת דגים** - גבי גזוזטרא, כך נראה שיטה זו בעיני,  ועל מה שפירשו רבותי תמהתי; [שהם פירשו] דהאי מידי איריא התם משום דהוה ליה מחיצה שהגדיים בוקעים בה - רב יוסף קא מהדר ליה לאביי הכי: מידי איריא, הך דעמוד לדהכא, התם משום דהוי מחיצה שהגדיים בוקעין בה, וצריכה לגוד אחית - הלכך אמרינן בה גוד אחית, אבל גבי ספינה, דליכא בקיעת גדיים - לא אמרינן גוד אחית,  ותמהתי אם אמרו רבותי כן, דאי אפשר לאומרו, דהא בפרק קמא דעירובין בתרי דוכתי (יד, ב; טז, א) אמרינן בקיעת גדיים לעכובי גוד אחית, דלא לימריה במחיצה תלויה, והכא היכי אמרינן דמהני גבי גוד אחית ועוד: מאי דוחקיה דרב יוסף לשנויי הכי נימא ליה: הא מני - ר' יוסי בר' יהודה היא, ואביי גופיה, מאי מותיב ליה ואת לא תסברא הא ודאי ר' יוסי בר' יהודה היא, דהא חזינן דחכמים פוטרים גבי טרסקל אלא על כרחך האי מידי איריא - מסקנא דמילתיה דאביי היא, ולמימר דרבנן קאמרי לה, דלא דמיא לטרסקל אלא לספינה. |

### החידוש בטלטול בין ספינות קשורות

|  |  |
| --- | --- |
| [=ציטוט המשנה:] ספינות קשורות כו'. [=זו בזו מטלטלין מזו לזו].  פשיטא!  (1) אמר רבא: לא נצרכה אלא להתיר [=לטלטל מזו לזו דרך] ביצית [=סירה] שביניהן [=שאינה קשורה].  אמר ליה רב ספרא: משה, שפיר קאמרת? מטלטלין מזו לזו תנן! [=משמע שאין אחרת ביניהן] | פשיטא - דמטלטלין.  **לא נצרכא** - מטלטלין דמתניתין, אלא לטלטל מזו לזו דרך ביצית קטנה שבין שתי הגדולות, ואף על פי שאינה קשורה, ניתרת על ידי קשירת שתים החיצונות, ולא חיישינן דילמא מישתקלא מבינייהו, וקא מטלטל דרך אויר כרמלית.  **ביצית** - היינו ביציאתא דלעיל.  משה - כלומר: רבינו בדורו כמשה בדורו.  שפיר קאמרת - בתמיה.  מזו לזו תנן - משמע שאין אחרת מפסקת ליכנס בה המטלטל הזה. |
| (2) אלא אמר רב ספרא: לא נצרכה אלא לערב [=כאשר הספינות שייכות לאנשים שונים] ולטלטל מזו לזו.  וכדתניא: ספינות קשורות זו בזו - מערבין ומטלטלין מזו לזו, נפסקו – נאסרו [=בטל העירוב]. חזרו ונקשרו, בין שוגגין, ובין מזידין, בין אנוסין בין מוטעין - חזרו להיתרן הראשון. וכן מחצלות הפרוסות (לרשות הרבים) - מערבין ומטלטלין מזו לזו, נגללו - נאסרו, חזרו ונפרשו, בין שוגגין בין מזידין בין אנוסין ובין מוטעין - חזרו להיתרן הראשון. שכל מחיצה שנעשה בשבת, בין בשוגג בין במזיד - שמה מחיצה. | לערב - הא אשמועינן במתניתין, דאפילו שתי הספינות לשני בני אדם שצריכין לערב, מערבין ומטלטלין.  נפסקו - בטל העירוב מפני שנפרדות.  שוגגין - שגגת שבת או שגגת מלאכות.  מוטעין - מתעסקין בדבר אחר לקושרו, ונקשר זה.  מחצלות הפרוסות - ועשו מחיצות הרבה, ושבתו יחידים בהן, זה בזו וזה בזו. |

### מחיצה שנעשתה בשבת

|  |  |
| --- | --- |
| איני? והאמר רב נחמן: לא שנו [=שמחיצה שנעשתה בשבת שמה מחיצה] אלא לזרוק [=לחייב את הזורק מתוכה לרשות הרבים או להפך], אבל לטלטל - אסור!  כי איתמר דרב נחמן - אמזיד איתמר [=שאם עשה מחיצה בשבת אינה מתירה לטלטל, משום קנס]. | לא שנו - דשמה מחיצה.  אלא לזרוק - לחייב הזורק מתוכה לרשות הרבים, או להפך.  אבל לטלטל - להיות מותר לטלטל בתוכה - אסור מדבריהם.  אמזיד איתמר - ומשום קנסא, ודקתני מתניתין חזרו להיתירן הראשון - אשוגגין ואנוסין ואמוטעין קאי, וכי קתני מזידין - אשמה מחיצה קאי, ולזרוק, כרב נחמן. |

|  |  |
| --- | --- |
| אמר שמואל: ואפילו קשורות [=הספינות זו לזו] בחוט הסרבל [=חוט לקשירת צואר המעיל].  היכי דמי?  אי דיכול להעמידן – פשיטא!  אי דאין יכול להעמידן - אמאי?  לעולם דיכול להעמידן, ושמואל לאפוקי מדנפשיה [=מדין שאמר במקום אחר] קאתי. דתנן: קשרה [=לספינה וחיבר אותה לאהל המת] בדבר המעמידה - מביא לה טומאה, בדבר שאין מעמידה - אין מביא לה טומאה. ואמר שמואל: והוא שקשורה בשלשלת של ברזל. לענין טומאה הוא [=שנאמר תנאי זה שצריך שלשלת ברזל], דכתיב "בחלל חרב" - חרב הרי הוא כחלל - אין, אבל לענין שבת, כיון דיכול להעמידה (היכר בעלמא הוא) - אפילו בחוט הסרבל. | **בחוט הסרבל** - שקושרין בו את בית הצואר, שקורין מונטי"ל +מעיל+.  **להעמידן** - שלא יתפרדו.  **לאפוקי מדנפשיה** - ממילתא דאמר בעלמא, דבעינן שלשלאות של ברזל, ואשמועינן הכא דלא בעינן כי התם.  קשרה - לספינה.  בדבר המעמידה מביא לה טומאה - אם היה ראשו אחד קשור באהל המת - מביא טומאה לכלים שבספינה, ולספינה עצמה, כגון ספינת הירדן שמקבלת טומאה, כדאמרינן (שבת פג, ב).  **ואמר שמואל והוא שקשרה בשלשלת של ברזל** - האי קשרה בדבר המעמידה - שלשלת של ברזל הוא, כדמפרש טעמא ואזיל, כלומר: קשרה בדבר שרגילין להעמידה בו, דהיינו שלשלת - מביא טומאה, שמטמאה את הספינה להיות אב הטומאה.  **בדבר שאינו מעמידה** - כלומר: שאינו רגיל להעמיד בה, כגון מידי דלאו מתכות - אין מביא לה טומאה, דאילו ספינה לא מיטמאה מחמת אותו כלי להיות אב הטומאה אלא ראשון לטומאה, ואינה מטמאה כלים שבתוכה, ואשמעינן שמואל הכא דהאי קשורות דמתניתין, אף על גב דדבר המעמידה בעינן, כל שהוא מעמידה לענין שבת - כשר, ולא דמי למעמידה דהתם. |

## תוספות מסכת שבת דף קא עמוד ב

פשיטא אמר רבא לא נצרכא כו' - השתא ס"ד דמיירי ששתי הספינות של אדם אחד ולהכי פריך פשיטא וכשאינן קשורות אין מטלטלין דגזירה שמא יפול החפץ אל המים ומטלטל מרה"י לכרמלית ואתי לאתויי אף על גב דלעיל גבי ב' בתים (דף צז.) לא גזרינן דילמא אתי לאתויי הכא בספינות דלא קביעי איכא למיגזר טפי דילמא נפיל ומסיק לא נצרכא אלא לערב ולטלטל וקמ"ל דעירוב מהני בספינות אף על פי שאין קבועות שם דס"ד כיון שאין עתידות להיות שם לא יהנה עירוב קמ"ל דמהני ועוד מפרש ר"י דמעיקרא נמי הוה איירי בספינות של שני בני אדם וע"י עירוב קאמר דמטלטלין מזו לזו ואפ"ה פריך פשיטא דמהני עירוב ולהכי כשאין קשורות אין מטלטלין דלא מהני התם עירוב ומסיק לא נצרכא אלא לערב ולטלטל ואפילו נפסקו כיון דחזרו ונתקשרו וכדתניא כו'.

נפסקו נאסרו - ולא דמי לעירב דרך הפתח ונסתם דאמר רב הונא ורב יהודה בספ"ק דעירובין (דף יז.) דשבת הואיל והותרה הותרה דהכא כיון דנפסקו הוי כאילו הוי רה"ר ביניהם ואם עירבו ג' בתים (ביניהם) ונפל האמצעי ונעשה רה"ר פשיטא דלא אמרינן הואיל והותרה הותרה.

כי איתמר דרב נחמן אמזיד איתמר - והא דקתני חזרו להיתרן הראשון אף במזיד לא לגמרי חזרו להיתרן הראשון לטלטל אלא דהוו רה"י דאורייתא ומיהו אספינות לא א"ש דבלא חזרו ונתקשרו הוי רה"י דאורייתא ור"ת מפרש דחזרו להיתרן הראשון אפילו אמזידין ור"נ דאמר דבמזיד לא הוי מחיצה אלא לזרוק ולא לטלטל היינו שע"י המחיצה נעשה רה"י אבל ספינות דבלאו הכי הוו רה"י כי קשרו אפילו מזיד שרי לטלטל ומחצלות הפרוסות ברה"י איירי שיש מחצלות מפסיקות בין שתי חצרות נתגלגלו נאסרו שהרי הן כחצר אחת והם עירבו שנים חזרו ונפרשו חזרו להיתירן הראשון ומטלטלי אלו לכאן ואלו לכאן והא דקאמר שכל מחיצה הנעשה בשבת שמה מחיצה טעמא קא יהיב למילתיה דאפילו היכא דע"י המחיצה נעשה רה"י הויא מחיצה או לזרוק או לטלטל כ"ש מחיצה זו שאינה עשויה אלא להתיר עירוב כבתחלה דהויא מחיצה ומסיפא דקתני שכל מחיצה הנעשית בשבת כו' פריך לר"נ וההיא דכל גגות (עירובין דף צג:) כותל שבין שתי חצרות שנפל ואיכא דשרי התם לטלטל עד עיקר מחיצה לא דמי להכא דהתם איירי שלא היה אלא בית אחד בחצר זה ואחד בחצר זה אבל הכא כשיש רבים כאן וכאן אמרינן נתגלגלו נאסרו וצ"ע בשמעתא דדיורין הבאין בשבת (עירובין שם) דאמר שבת הואיל והותרה הותרה.

קשרה בדבר המעמידה מביא לה טומאה - פי' בקונטרס כגון שראשו אחד באהל המת ולא יתכן חדא דמאי קאמר לאפוקי מדשמואל מה שייכא הא לדשמואל דהתם הוא משום חרב הרי הוא כחלל ולא משום קשירה ועוד אמאי קתני קשרה אפילו השלשלת מונחת על הספינה בלא קשירה טמאה ועוד דלישמעינן בהדיא דחרב הרי הוא כחלל ולשון הבאת טומאה נמי לא שייך בכה"ג ונראה לרבינו שמואל דלא גרסינן מביא לה את הטומאה אלא מביאה את הטומאה ומשנה היא בפ"ח דאהלות (משנה ה) ורישא דהך בבא קתני אלו לא מביאין ולא חוצצין הזרעים והעוף הפורח וטלית המנפנפת וספינה שהיא שטה על פני המים פירוש שאם יש מתחתיה מת מצד אחד וטהרה מצד אחר אינה מביאה טומאה מצד זה לצד אחר דלא חשיבי אהל כיון שמנענעים תמיד וקתני דאם קשרה בדבר המעמידה מביאה את הטומאה ומפרש שמואל והוא שקשרה בשלשלאות של ברזל ולאו דוקא נקט של ברזל אלא כלומר שקשורה בחוזק עד שאינה מתנענעת וזזה ממקומה וכן דרך כשרוצה להזכיר דבר חזק מזכיר ברזל כמו אפילו מחיצה של ברזל אינה מפסקת (סוטה דף לח:) וכמו נכסי צאן ברזל (ב"ק דף פט.) לפי שהן באחריותו וקשים כברזל ול"ג לענין טומאה הוא דכתיב בחלל חרב חרב הרי הוא כחלל ושיבוש הוא אלא משום דנקט שלשלאות של ברזל טעו לומר דטעמא משום דחרב הרי הוא כחלל אלא גרסינן ה"מ לענין טומאה דבעינן אהל שיהא נח לגמרי אבל גבי שבת שהטעם הוא משום רשות אחת בחוט הסרבל סגי.

# דף קב עמוד א

### משנה: הזורק ונזכר

|  |  |
| --- | --- |
| משנה.  הזורק [=בשבת בשוגג] ונזכר [=שהיום שבת] מאחר שיצתה מידו [=לפני שנחה האבן], קלטה אחר, קלטה כלב, או שנשרפה - פטור.  זרק לעשות חבורה, בין באדם ובין בבהמה, ונזכר עד שלא נעשית חבורה - פטור.  זה הכלל: כל חייבי חטאות אינן חייבין עד שתהא תחלתן וסופן שגגה.  תחלתן שגגה וסופן זדון, תחילתן זדון וסופן שגגה - פטורין, עד שתהא תחילתן וסופן שגגה. | משנה.  **הזורק** - בשוגג.  **ונזכר** - שהוא שבת.  **מאחר שיצתה** - האבן מידו, וקודם שתנוח.  **קלטה אחר** - קא סלקא דעתך: לאחר שנזכר זה קלטה אחר, הוו להו שנים שעשאוה, וכגון שנעקר ממקומו וקבל, או שקלטה כלב בפיו, דלא הויא הנחה, דבעינן מקום ארבע פטור. |
| גמרא.  הא נחה [=ברשות הרבים לאחר שנזכר, ולא קלטה אחר] - חייב, והלא נזכר, ותנן [=בסיפא של משנתנו]: כל חייבי חטאות אינן חייבין עד שתהא תחלתן וסופן שגגה! | גמרא.  ופרכינן הא נחה - לסוף ארבע ברשות הרבים חייב, ואף על גב דנזכר בין עקירה להנחה, והא קתני סיפא: זה הכלל כו'. |
| (1) אמר רב כהנא: סיפא אתאן ללכתא ומתנא. [=שנותר חבל קשור בידו לאחר שזרק, ויכול עדיין לעצור את הזריקה, ולכן אם נזכר ולא עצר נחשב מזיד ואינו מביא קרבן] | סיפא - דקתני עד שתהא תחלתן וסופן שגגה.  **אתאן ללכתא ומיתנא** - לכתא - עץ קטן שכפול ראשו, וצריך לחמורים נושאים דרדורים של יין, שתוחבין אותו בשני עקלים, שהדרדורים תלויין בהן משני צידי החמור, ומחברים בו הדרדורים, שיחזיק זה את זה.  **ומתנא** - חבל, כלומר: לא מיתוקמא סיפא אלא בזורק לכתא הקשור בחבל קטן כדרכו, ואוחז החבל בידו, וכשנזכר היה בידו לאחוז החבל ולעכב זריקת הלכתא, שלא תנוח, הלכך: תחילתו שוגג וסופו מזיד, ופטור, אבל זרק צרור וחפץ, שכשנזכר אין בידו לעכבו - כוליה שוגג הוא, ונזכר דקתני ברישא - אשמעינן רבותא, דאף על גב דנזכר - לא מיפטר מחטאת, אלא אם כן קלטה אחר או כלב. |
| לכתא ומתנא אוגדו בידו הוא! [=ואפילו בשוגג גמור אינו חייב חטאת, משום שאין כאן זריקה].  כגון שנתכוין לעשות חבורה. [=והחיוב אינו משום זריקה, אלא משום חבורה, ולכן אין לפטור משום שאגדו בידו]  הא נמי תנינא: הזורק לעשות חבורה בין באדם בין בבהמה, ונזכר עד שלא נעשית חבורה - פטור! | ופרכינן: לכתא ומתנא אוגדו בידו - ואפילו כוליה מילתא שוגג לא מיחייב, דאין כאן זריקה.  **כגון שנתכוין לעשות חבורה** - בתחלתו בשגגת שבת, ונזכר עד שלא נעשית החבורה, ולעולם בלכתא ומיתנא, וכגון שנתכוין לעשות חבורה כו', דהאי משום זכירה הוא דמיפטר, שהיה בידו להחזיר - נמצא סופו זדון, הא לא נזכר - חייב, ואף על גב דאגדו בידו, דחיוביה לאו משום זריקה הוא, אלא משום חבורה.  הא בהדיא קתני לה - במתניתין, וזה הכלל - על כרחך למילתא אחריתי אתא. |
| (2) אלא אמר רבא: במעביר.  והא זה הכלל דקתני - אזריקה קתני! | אלא אמר רבא - זה הכלל - למעביר ארבע אמות ברשות הרבים, ונזכר קודם שהעבירו ארבע אמות אתא, שהיה בידו לעמוד במקום שנזכר, אבל זורק - לא מיפטר בזכירה.  והא כי קתני זה הכלל אזריקה תני לה - דאיירי לעיל מיניה בזורק לעשות חבורה, ואי סתם זורק לא מיפטר בזכירה - היכי מתני גבי זה הכלל? |
| (3) אלא אמר רבא: תרתי קתני; הזורק ונזכר מאחר שיצתה מידו, אי נמי: לא נזכר, וקלטה אחר או קלטה כלב או שנשרפה - פטור. | אלא אמר רבא - רישא מילי מילי קתני לה, ותרתי קתני: הזורק ונזכר, אי נמי לא נזכר וקלטה אחר כו', והדר תני כללא לאתויי מעביר. |
| (4) רב אשי אמר: חסורי מחסרא, והכי קתני: הזורק ונזכר מאחר שיצתה מידו, קלטה אחר, או קלטה כלב, או שנשרפה - פטור. הא נחה - חייב. במה דברים אמורים - שחזר ושכח, אבל לא חזר ושכח - פטור, שכל חייבי חטאות אינן חייבין עד שתהא תחלתן וסופן שגגה. | חסורי מחסרא וכו' - ולעולם חדא קתני.  שחזר ושכח - קודם שתנוח, דהוה ליה תחילתו וסופו שגגה, ואשמעינן נזכר דתנא בה לרבותא, דאף על גב דהואי ידיעה בינתיים - מיחייב, דאין ידיעה לחצי שיעור, דהיינו שאין בידו להחזיר.  הכי גרסינן - שכל חייבי חטאות כו'. |

### העברה ברשות הרבים ויש זדון באמצע

|  |  |
| --- | --- |
| [=ציטוט המשנה:] זה הכלל כל חייבי חטאות כו'.  איתמר: שתי אמות בשוגג, שתי אמות במזיד [=נזכר שהיום שבת והמשיך להעביר שתי אמות], שתי אמות בשוגג [=שחזר ושכח בשתי אמות האחרונות];  רבה אמר: פטור.  רבא אמר: חייב. | **איתמר שתי אמות בשוגג, שתי אמות במזיד, שתי אמות בשוגג רבה אמר פטור רבא אמר חייב** - שתי אמות במזיד שנזכר לאחר שתי אמות ראשונות, וחזר ושכח בשתי האחרונות. |
| רבה אמר: פטור, אפילו לרבן גמליאל דאמר [=במשנה להלן דף קה,א שאם כתב אות אחת בשוגג ונזכר וחזר ושכח וכתב אות שניה בשבת חייב חטאת, כי] אין ידיעה [=שנזכר באמצע שהיום שבת מועילה] לחצי שיעור [=שאז כתב אות אחת בלבד], התם הוא דכי קא גמר שיעורא - בשוגג קא גמר, אבל הכא דבמזיד [=גמר את ההעברה ברשות הרבים] – לא [=מביא חטאת].  ובמאי? אי בזורק - שוגג הוא [=שהרי אין בידו לעכב את החפץ הנזרק לאחר שנזכר], אלא במעביר. | דרבן גמליאל - לקמן בפרק הבונה.  **התם דכי גמר שיעורא בשוגג גמר** - הכותב שתי אותיות בשתי העלמות, דמחייב בה רבן גמליאל באות השניה נגמר השיעור, ואף הוא בשוגג, אבל הכא, בשתי אמצעיות שהן במזיד נגמר השיעור כדמפרש ואזיל לה במעביר, ושתי אמצעיות מזיד.  שוגג הוא - שהרי אין בידו לעכבה, וכיון שחזר ושכח - חייב, דלא נגמרה מלאכה עד שעת הנחה שהיא לסוף, ובשוגג.  **אלא במעביר** - וכיון דבידו לעמוד בסוף שתי אמות האמצעיות - אשתכח דגמר שיעורא במזיד. |
| רבה /רבא/ אמר: חייב. ואפילו לרבנן דאמרי יש ידיעה לחצי שיעור, התם הוא – דבידו [=שלא לחזור ולכתוב את האות השניה], אבל הכא דאין בידו [=להחזיר כשנזכר] - לא.  ובמאי [=פסק רבא שחייב]? אי במעביר - הרי בידו, ואלא בזורק. [=ודברי רבה ורבא עוסקים במצבים שונים, ואין מחלוקת ביניהם]. | התם הוא דבידו - שלא לחזור ולכתוב השניה, הלכך: כי חזר ושכח - הויא לה שגגה אחריתי, ולא גמרה לקמייתא.  אבל הכא אין בידו - להחזיר, כשנזכר, כדמפרש ואזיל בזורק, הלכך: כולה חדא שגגה היא, ומר אמר חדא ומר אמר חדא, ולא פליגי. |

### זרק ונחה בפי הכלב

|  |  |
| --- | --- |
| אמר רבה: זרק ונחה בפי הכלב או בפי הכבשן - חייב. | בפי הכבשן - ונשרפה בשלהבת. |
| והאנן תנן: קלטה אחר, או קלטה הכלב, או שנשרפה פטור!  התם דלא מכוין, הכא דקא מכוין [=שיגיע לפי הכלב או הכבשן, נחשבת הנחה]. | הכא דקא מיכוין - מחשבתו משויא ליה מקום, דהא אחשביה. |
| אמר רב ביבי בר אביי: אף אנן נמי תנינא: יש אוכל אכילה אחת וחייב עליה ארבע חטאות ואשם אחד: הטמא שאכל חלב, והוא נותר מן המוקדשין, ביום הכפורים.  רבי מאיר אומר: אף אם היתה שבת והוציאו [בפיו] - חייב.  אמרו לו: אינו מן השם.  ואמאי [=חייב על ההוצאה]? הא אין דרך הוצאה בכך [=בפיו]?  אלא: כיון דקא מיכוין - מחשבתו [=שצריך לאוכלה בהליכתו] משויא ליה מקום, הכא נמי: כיון דקא מיכוין - מחשבתו משויא ליה מקום.  הדרן עלך הזורק. | **אכילה אחת** - זית אחד.  **ארבע חטאות** - משום חלב, משום נותר, משום אכילת יום הכיפורים, משום טומאת הגוף ואכל קדש.  ואשם מעילות - דאפילו הוא כהן, גבי אימורים זר הוא.  אף אם היתה שבת כו' - ומשום יום הכיפורים לא מיחייב בהוצאה, דקסבר: אין עירוב והוצאה ליום הכיפורים.  אינו מן השם - אין חטאת זו משום אכילה, אלא משום הוצאה.  ואמאי - מיחייב משום הוצאה לדברי הכל, הא אין דרך להוציא בפה!  מחשבתו - שצריך לאוכלה בהליכתו, ואחשבה להוצאה זו בפיו.  הדרן עלך הזורק. |

## תוספות מסכת שבת דף קב עמוד א

סיפא אתאן ללכתא ומיתנא - אבל רישא מיירי בלא לכתא ומיתנא וה"ה אפילו בלא נזכר פטור כיון שקלטה כלב או נשרפה והא דנקט נזכר לאשמעינן דאפילו בנזכר דוקא קלטה כלב או נשרפה פטור משום דלא נחה הא נחה חייב.

אלא אמר רבא במעביר - וההוא דחבורה איירי בלכתא ומיתנא ואין ר"י יודע למה הוצרך להשמיענו ההיא דחבורה מה לי חבורה מה לי מעביר וכן לרבא דקאמר תרתי קתני אמאי תנא ההיא דחבורה כיון דתנא הזורק ונזכר פטור ה"נ בחבורה דמ"ש.

רב אשי אמר חסורי מחסרא כו' - אין זה ממש חסורי מחסרא דמשנה כמו שהיא שנויה יש לפרש כן אלא כדי לפרשה קאמר בלשון חסורי מחסרא.

ובמאי אי בזורק שוגג הוא - אף על גב דכי גמר שיעוריה במזיד גמר מ"מ כיון דבתחילת זריקה הוי שוגג ואין יכול להחזירה ובהנחה נמי שוגג הוא חשיב כאילו מתחלה ועד סוף הויא חדא שגגה.

אמר רבא זרק בפי כלב - ל"ג ונחה בפי כלב דנחה משמע מעצמה כדא"ר יוחנן בפ"ק (לעיל דף ה.) זרק חפץ ונח לתוך ידו של חבירו חייב ומסיק דקמ"ל אף על גב דלא אחשביה לידיה והכא מסיק דקא מכוין ומחשבתו משויא ליה מקום.

רבי מאיר אומר אם היתה שבת והוציאו בפיו כו' - פי' בקונטרס דלהכי נקט אם היתה שבת דמשום יוה"כ לא מיחייב דאין עירוב והוצאה ליוה"כ ולא הויא מסקנא הכי בפרק אמרו לו (כריתות דף יד.) דנדחו דברי רפרם שהיה מפרש כן ומסיק דנקט שבת כדי להרבות בחטאות ולחייבו אף משום שבת [ויוה"כ].

והוציאו בפיו חייב - כולהו בהדי הדדי קא אתו דבליעתו הויא הנחה אף על פי שמהלך כדאמרינן (לעיל דף פ.) כתיבתן זו היא הנחתן ואף על גב דפיו למעלה מי' ואינו רחב ד' בטל הוא אגב רה"ר ולא דמי לבוכיאר ביריעה דאמר בריש פרקין (לעיל דף צו:) דבמקום פטור קא אזיל דהתם מקום קביעות הוה טפי ודמי לטרסקל דאמר בפ"ק (דף ה.) דלמטה מי' הוי רה"ר והכא אפילו למעלה מי' בטל אגב רשות הרבים ועוד דמעביר למעלה מי' כלמטה וחשיב מונח ברשות הרבים.